मैं और कुछ नहीं...: भोजपुरी कहानी\nबहुत बढ़िया कहानी सुनाई आपने ..दो बार पढ़ी तब समझ में आई .:)बोली सब मीठी लगती है यह भी लगी\n18 जुलाई 2008 को 4:14 pm\nए बबुनी तू हेरा कहाँ जालू... औ ई भूत परेत के कहानी जऊन सुनावताड़ू, जानेलू ना कि हम घरा में अकेले रहेनी अ अगर राति में डेरऊनी ना त तू समझि लीहा....\n18 जुलाई 2008 को 5:15 pm\nपसंद करने के लिये शुक्रिया रंजना जी।\n18 जुलाई 2008 को 9:27 pm\nइस बोली से जो हल्का फुल्का नाता था, उसका साथ छूटे भी एक अरसा बीता फिर भी समझने में कोई परेशानी नहीं आई..प्रवाह ओउर भाव बेहतरीन है-अगली कडी का इन्तजार है.\n18 जुलाई 2008 को 10:52 pm\nगरिमा के बधाई बा , मातृभाषा में एकजाई किस्सा सुनवले खातिर । कहानी क चर्चा ब्लॉगजगत में होखे क देरी बा , बस !\nकहानी नीमन लागल। अगिला हिस्‍सा के इंतजार रही। भोजपुरी बोली के मिठास त सब केहु के मन मोहि लेला।\nजब हम पटना में कौलेज में पढ़त रहीं, त वैकल्पिक विषय के रूप में भोजपुरी लेले रहीं, बाकी परीक्षा ना दे सकलीं। ओह समय हमरा पास भोजपुरी के कई गो किताब रहे। अब त सब हेरा गइल।\nबहुत दिन पहिले रेडियो पर भोजपुरी नाटक लोहा सिंह बड़ा नाम कमइले रहे। अब भोजपुरी में ओइसन प्रस्‍तुति कहां। आज के भोजपुरी सिनेमा के त गाने सुन के देखे के मन ना करे।\n20 जुलाई 2008 को 5:54 pm\n21 जुलाई 2008 को 10:23 am\nसमीर जी शुक्रिया पढने के लिये, अगली किस्त को आपका इंतजार रहेगा।\nअफ़लातुन जी, मातृभाषा के सम्मान करे के चाहीं, अवरू हमरा कई दिन से कहानी लिखे सीखे के मन करत रहल हा त सोचनी हां कि एही से सुरू कईल बढिया रही।\nठीक बाती कहनी हां अशोक जी, आजकाल्हु जवन गाना बनी रहल बा ओमे भोजपूरी के नाम प अश्लीता बढत जात बा, अब का देख आ का सुन, बडी जल्दी हमही एगो कडी ले आईब जे मे कुछु पक्का गाँव के रंग के भोजपूरी गाना पढे के मिली, ए खाती हम अपना गऊँआ मे बतियाईले बानी, क जानी तैयार भईल बा लो।\nकहानी निमन लागल ह त हमरो खुसी भईल हा :)।\nअरू एगु बारे फ़ेरू रऊआ सब के शुक्रिया।\n22 जुलाई 2008 को 8:56 am\nPankaj Praveen ने कहा…\nगरिमा जी परनाम\nआज नेट पे भोजपुरी खोजत खोजत आप के कहानी तक पहुचल बानी.\nकहानी पढ़ के बहुत गर्व भएल ह की अपना भासा में भी यह प्रकार के कहानीकार और साहित्यकार लोग बा.\nलेकिन आज इतना कुछ होखला के बाद भी हमनी के भासा के पहिचान एगो, ऐतिहास मैं बिलुप्त पजाति के जीव के जैसन बा.\nखैर जाऊन बा ऊ बा लेकिन आज नेट पे भोजपुरी के खातिर काम शुरु हो गेल बा ,\nहमार आप से एहे अनुरोध बा की आप यह जगह पर अपना कथा साहित्य के सुगंध मह्कव्ती त हमरा साथे और लोगन के भी हृदय जुड़ा जाइत.\n29 जुलाई 2008 को 11:04 am\nshambhoonath ने कहा…\n9 अप्रैल 2010 को 5:32 pm\nSANYOG VIRAT ने कहा…\nबहुत बढिया कहानी रहे,मजा आ गईल\n20 नवंबर 2014 को 8:22 pm


बाबा बउरहवा क बनारस बचल रही – भोजपुरी साहित्य सरिता\nबाबा बउरहवा क बनारस बचल रही\n‘ ए गुरु देखला ह न कलकत्ता में कइसे ओभरब्रिजवा अरराय के गिर पड़ल।टिविया में देखते दिमाग सुन्न पड़ गयल रहे हमार त।बतावा भाय अइसे भला काल आवेल।कहत हईं कि घोर कलजुग नाचत ह।जहंवे देखा उंहवे नासे नास।का होई ए भोलेनाथ अब केहुवे ना बची का।’ नन्हकू चहकत-बमकत अड़ी के बतरस में आन्ही-पानी नियन कूद पड़लन।\n‘ ए नन्हकू भइया ! तू साँचो में कलकत्ता वालन क दुःख में दुखी हउवा कि अपने चिंता में दुबरात हउआ ई बतावा.. आंय।बनरसो में त ओभरब्रिज बनते न ह।डेरा जिन कवनो दिन ओहितरे चपा- ओपा जइबा त मरबा ना मुक्त हो जइबा।तू ही न कहेला कि इ काशी मोक्ष क नगरी ह ।अपने कहलका भुला जात हउआ ।बतावा भला महाकाल के नगरी में रह के काल से डेरात हउआ आंय।’ पप्पू नन्हकू के कान्ही के थपड़िआवत चिकारी कइलन।\n‘ रोजे कहीं न कहीं केहू मूअत-जीयत ह।सीमा से लिहले रजधानी ले हाहाकार मचल ह।एकाध धंटा बदे टीबी लगा के तनी देख ला लोग, कहत हईं ब्लड प्रेशर ना बढ़ जायी त कहिहा।ससुरन के बस खबर भेटाए के चाही।दिनवा भर एक्के बतिया फेंट-फेंट के मरिहन कि जियल पतन कर दिहन स।इ त साह जी क चाय ह अउर कतवारू पहलवान क ठंढई कि करेजा तर रहेला नाही त ई न्यूज़ चैनल वालन क बस चले त अदिमि के मधुरे-मधुर आंच में झँऊस दें कुल।’ एक जाना परेसानी क कसैली कुटकुटात कहलन।\n‘ जवन भयल कलकत्ता में तवन हमहन नियन अदिमी से त देख ना जायी।तोहन लोग एकदम कठकरेज हो गयल हउवा लोग।केहू से कवनो मतलबे ना।अरे,एह काशी में त बऊरहवो बाबा क मान-जान होला अउर ऊ पूजालन।केतना अदिमि मर गइलन,केतना घवाहिल पड़ल तड़फत हउअन।केतना अबही ओही मलबा तरे दबायल होइहन।हे भोलेनाथ! अब तोँही सहाय होखा प्रभू। ‘नन्हकू एक बार फिर कपार ध के बइठ गईल रहलन।\n‘ एं ! ई बऊरहवा बाबा कहवाँ हउवन भाई।हमके त ना पता ह।’ साह जी के अचरज क चिहुंकी आवे लगल।\n‘ ला चाय बेचत-बेचत एहि बनारस में बूढ़ा गइला अउर बऊरहवा बाबा कहाँ हउवन इ जनबे ना करेला।अरे उहे चौकाघाट पर एगो छोटहन मंदिर ह लाल रंग में रंगल।हमार बाबा-आजा से भी पहिले के जमाना क।सब कहेला बड़ा जगता हउवन।वइसे त सबकर भला करेलन बाकिर कब्बो -कब्बो जब पापियन के पाप से खुनुसा जालन त ओही पुलिया से लोका देवेलन।कुल पाप बरूणा जी अपने पेटे में समवा लेवे लीं।’ नन्हकू क ज्ञान चक्षु खुल गयल रहे अउर सबे भौचक होके ताकत रहल बाकिर गुरु मने मन मुस्कियात रहलन।\n‘ ए बचवा ! ई त बहुते बढ़िया जानकारी ह।कुल समस्या क हल।अब जवन कलकत्ता में भयल ऊ त बहुते तकलीफ़ क बात ह बाकिर हमहन के बनारस में अइसन ना होई।कुल भ्रस्ट-पापी ठेकेदारन अउर इंजीनियर लोगन के बऊरहवे बाबा पार लगा दीहन।ढ़ेर घबरइले क जरूरत ना ह।ओइसहूँ अइसन कुल दुर्घटना प दू तीन दिन लोग अफ़सोस करे लं फिर भुला जालन।हमरे देश क याददाश्त बड़ा खराब होत जात ह हो।एह भुलयिनी क चिंता करे के ह त करा लोग….।’\nभड़ासडॉ. सुमन सिंह, भोजपुरी पत्रिका- भोजपुरी साहित्य सरिता\nडिस्को पंडित के नामकरण


वेब म्यूजिक के मकसद ह लोग के पसंद के खयाल राखल – कुमार गौतम – Anjoria\nऊ नवजवान हउवें, कविता प्रेमी हउवे आ संगीत के नस के समझहुँ वाला. बात होखत बा संगीत कंपनी वेब के मालिक कुमार गौतम के. बिहार के मुजफ्फरपुर में बचपन बितावे वाला कूमार गौतम जानल मानल निर्माता आ वितरक डा. सुनील संगे मिल के बतौर को-प्रोड्यूसर बनावे जात बाड़न ‘जीवन युद्ध’ नाम के फिलिम. जाहिर बा कि एह जोड़ी से भोजपुरी सिनेमा के नया दिशा मिली. अपना फिलिम ‘रंग ली चुनरिया तोहरे नाम’ से पवन सिंह के लांच करे वाला कुमार गौतम अब ‘जीवन युद्ध’ के नायक बनवले बाड़न चर्चित गायक राकेश मिश्रा के. एहिजा पेश बा कुमार गौतम से भइल बातचीत के कुछ टुकड़ाः\nकहल जाला कि वेब म्यूजिक के कुमार गौतम जतना पत्थर तरशलें सगरी भोजपुरी संगीत जगत में बेशकीमती हो गइलें.\nहम गायकन में गायकी के जुनून देखीले. हमार टीम नया नया गायकन के प्रमोट करेले आ चाहेले कि भोजपुरी संगीत आ एलबम क दुनिया में धूम मच जाव.\nसिर्फ इहे मकसद बा, कामर्शियल कुछ ना?\nकामर्शियल मकसद त बड़ले बा. बाकिर पहिला मकसद रहेला नया नया पत्थर तराशल. तबो ई कहल गलत होखी कि हमार मकसद कामर्शियल ना ह.\nरउरा गायकन के लेके प्रयोगो करीलें?\nकरबे करीलें आ एकर बेहतर परिणामो मिलेला. स्टेज शो में सफल रहे वाला गायक हमनी के प्रयोगो में सफल होखेलें.\nआजु “वेब” के क्षेत्रीय संगीत के नम्बर वन कंपनी मानल जा ता. जाहिर बा कि एहमें आपके मेहनतो साफ लउकेला.\nहमनी का नम्बर गेम में ना रहि के देखे सुनेवालन के पसंद के खयाल राखीलें. आ एहमें हम अकेले ना, पूरा टीम मेहनत करेले.\nबाकिर “वेब” पर एगो आरोपो लागेला कि ई खाली बिहारी गायकन के प्रमोट करेले ?\nअइसन नइखे. हमनी का टैलेंट देखीलें. संगीत के प्रति समर्पण खोजीलें. बाकिर इहो सही बा कि बिहारी गायक पूरा दुनिया में कामयाब होखेलें जबकि यूपी के गायक प्रदेश से आगा ना चल पावस. मनोज तिवारी आ निरहुआ एकर अपवाद हउवें. बाकिर तबो हमनी का उत्तर प्रदेश के अनेके गायकन के प्रमोट कइले बानी.\nशम्मी कुमार सानिया, अन्नू दुबे, पवन सिंह, कलुआ आ अब राकेश मिश्रा. का कहब राकेश मिश्रा क बारे में?\nराकेश मिश्रा कमाल के गायक हउवन, पूरा बिहार में उनुका एलबमन के धूम बा. बतौर एक्टरो ऊ काम खातिर समर्पित बाड़न.\nडाक्टर सुनील जइसन बड़हन निर्माता संगे को-प्रोड्यूसर के रूप में जुड़ल बानी. का कहब डा. सुनील के बारे में?\nडाक्टर सुनील का बारे में जतनो कहाई कमे रही. ऊ निर्माता का संगही वितरको हईं आ जानीलें कि फिलिम के सफलता खातिर का चाहीं. एहीसे उनकर ‘जीवन युद्ध’ फिलिम के प्रस्ताव हम तुरते मान लिहनी. उनुकरे एगो फिलिम ‘प्रेम दिवानी’ के संगीत अतना बढ़िया लागल कि फिलिम बने से पहिलहीं ओकर म्यूजिक राइट वेब खरीद लिहलसि. एकर संगीत डा॰ सुनीले के कंपनी विजय लक्ष्मी इंटरनेशनल के बा.\nगौतम जी, आज जब भोजपुरी फिलिमन के संगीत में कवनो कंपनी रुचि नइखी लेत सं त फेर ‘प्रेम दिवानी’ के संगीत खातिर एतना दिवानगी काहे ?\nबहुते बढ़िया सवाल पूछनी, आजु के भोजपुरी फिलिमन में हिन्दी फिलिमन के संगीत दिहल जात बा, केहू मेहनत करही के नइखे चाहत. एही से संगीत कंपनी मुँह फेर लेत बाड़ी सँ. ‘प्रेम दिवानी’ के संगीत में मधुरता आ ठेठ भोजपुरियापन बा. एहीसे एकर गाना रिकार्डिंग के तुरते बाद एकर संगीत अधिकार खरीद लिहली.\nभोजपुरी संगीत जगत में रउरा मार्केटिंग नेटवर्क के बहुते तारीफ होला.\nहमनी के पूरा मार्केटिंग टीम बइठेला प्रोजेक्ट के आकलन करे खातिर. फेर उनुका के टार्गेट देके गाँव कस्बा ले चहुँपावल जाला. हमनी का छोटको डीलर के ओतने इज्जत करीला जतना बड़कन के.


भोजपुरी सिनेमा – Anjoria\nभोजपुरी सिनेमा के अकेल इंटरनेशनल फिल्म फेस्टीवल अबकी मलेशिया में 21 जुलाई 2018 के होखे जा रहल बा. एह अवार्ड समारोह के जानकारी देत यशी फिल्म्स के अभय सिन्हा बतवलें…\nभोजपुरी सिनेमा में जब लेखक, निर्देशक, अभिनेता, गीतकार, निर्माता, कहानी लेखक सबकुछ एके आदमी हो सकेला त फिलिम बनला का बाद वितरक आ दर्शको के काम ओकरे पर रहे के…\nभोजपुरी सिनेमा जगत में ई सबसे शर्म के बात सामने आल बा कि साल के खतम होखे से पहिलहीं साल के सर्वश्रेष्ठ अभिनेता के अवार्ड दे दिहल गइल बा. आ…\nजनवरी 4, 2014 Editor\nभोजपुरी सिनेमा इंडस्ट्री ला साल 2013 के अइसन साल का रूप में याद राखल जब दर्शक दिग्गज कलाकारन के फिलिमन के नकारत नयका कलाकारन के ले के बनावल बढ़िया फिलिमन…\n– सुधीर सिंह उजाला भोजपुरी फिल्म के उद्गम बिहार आ उत्तर प्रदेश के सांस्कृतिक भूमि से भइल बा. त अचरज ना होखे के चाहीं कि एकर बुनियाद बरकार राखे के…\nअक्टूबर 18, 2011 OmPrakash Singh\nएक कहावत ह चमत्कार के नमस्कार! इहो कहल जाला कि चमत्कार रोज-रोज ना होले. अइसने एगो चमत्कार भइल रहे साल 2004 में जब ‘ससुरा बड़ा पइसावाला’ बनल. ओह समय भोजपुरी…\nखबर पुस्तक चर्चा फिल्म मनोरंजन\nअप्रैल 30, 2011 Editor\nकुलदीप श्रीवास्तव के लिखल हिन्दी किताब ‘भोजपुरी सिनेमा के पचास साल : २५ चर्चित फिल्में’ के विमोचन पिछला दिने दिल्ली के हिंदी भवन का सभागार में भारत के पूर्व राष्ट्रपति…\nगीत-गवनई टीवी देश आ समाज फिल्म मनोरंजन सरोकार\nभोजपुरी सिनेमा के पचास साल : पैशन से पइसा के सफर\nफरवरी 15, 2011 OmPrakash Singh\nआजु से पचास साल पहिले जब १६ फरवरी १९६१ पटना के शहीद स्मारक पर भोजपुरी के पहिलका फिलिम “गंगा मईया तोहे पियरी चढ़इबो” के मुहुर्त भइल रहे आ अगिला दिने…


जयपुर में छठ के धूम | VMW Team\nऐसे त भर दुनिया के हिंदुलो के तरह बिहारो में तमाम तरह के पर्व-त्योहार मनावल जाला बाकि एगो पर्व अइसन बा जेकरा के अगर बिहारी पर्व कहल जाव त गलत न होई… जी हां रउआ ठीक समझनी हम सूर्यषष्ठी यानी कि छठ के ही बात करतानी.\nछठ के महातम त सबका खातिर बहुत बा बाकी हमनी जइसन परदेसी लो खातिर एकर महातम तनी ज्यादा ही बा. इहे कारण बा कि हमनी भले गांव घर से दूर बानी स… बाकी छठी मइया अपना अंचरा से कबो हमनी के दूर न कइली.\nसन 2000 हजार में हम पहिला साल छठ के मौका पर घर से दूर रही… सच बताई …. भीतर से करेजा रोवत रहे. तब एगो संगी हमरा के गलता किनारे लेकर गइल. जइसे गलता के नजदीक पहुंचे लगनीं… छठ वरतिया और उनकर संगी-साथी लो के भीड़ देखके मन धीरे-धीरे हलुक होखे लागल. गलता बीच पर पहुंच के त एकदम से हम हरान रह गइनी… भीड़ लाखों में. बुझाते न रहे कि हम गावं से कहीं बाहर बानी. चारों तरफ माहौल एकदम छठमय भइल रहे…\nखैर… वोकरा बाद से त जब भी छठ में जयपुर में रहेके पड़ेला तब गलता गइला बगैर त कुछ भुलाइल जइसन लागेला.\nअबकी छठी मइया के कृपा से छठ में देवरिया अपना घरे जाएके मौका मिलतआ… घरे जाएके खुशी त बा… बाकी जयपुर के छठ के भी हम ओतने मिस करतानी…\nमधुलेश कुमार पाण्डेय\ntagged with निल्को जी, M.k.Pandey, VMW Team


टटका खबर, अतवार, २ मई – Anjoria\nमई 2, 2010 news in bhojpuri, टटका खबर\nरात में भईल बरखा से राहत मिलल\nकाल्हु राति चलल आन्ही आ ओकरा बाद भइल बरखा से गरमी से त राहत मिलल बाकिर बिजली ना रहला से सगरी राहत बेमजा हो गइल. छपरा बलिया दुनु जगहा बरखा होखे के खबर बा. हवा के वेग छपरा में बेसी रहुवे बलिया के बनिस्बत. बलिया में रात भर बिजली ना मिलल. काल्हु दिनो में उहे हालत रहुवे. बलिया के बिजली दू गो फीडर में ठीक से ना मिले. प्रशासकीय अधिकारियन वाला सिविल लाइन्स एरिया आ चेयरमैन वाला एरिया खातिर कवनो दिक्कत नइखे. खैर, आम जनता के त आदत रहेला सबकुछ बर्दाश्त करे के.\nसंसद में महँगाई के पक्ष लिहला का बाद अब ओकर आलोचना करत बाड़ी मायावती\nसंसद में जब महँगाई का खिलाफ बोले के मौका मिलल तब त साम्प्रदायिक शक्तियन के रोके के नाम पर बसपा सरकार के समर्थन कर दिहलस बाकिर अब बसपा प्रमुख मायावती २२ मई से यूपी में जनहित आन्दोलन चलावे के घोषणा कइले बाड़ी. अब समुझ में ना आवे वाली बात ई बा कि मुख्यमंत्री के जनहित आन्दोलन चलवला के का जरुरत. उनका लगे त जनहित में फैसला करे के अधिकार बड़ले बा. कहल जात बा कि एह आन्दोलन में जनता के बतलावल जाई कि महँगाई खातिर केन्द्र सरकार जिम्मेदार बिया.\nदिल्ली के दहलावे के योजना बा आतंकियन के\nअमेरिका, इंगलैण्ड, आ आस्ट्रेलिया के सरकार अपना अपना देश के नागरिकन के सलाह दिहले बाड़े कि ऊ लोग दिल्ली का भीड़ भाड़ वाला बाजारन से अलगा रहे काहे कि आतंकी दिल्ली के दहलावे के षडयन्त्र में लागल बाड़े सँ आ कहियो ई हमला हो सकेला. खुफिया विभागो के जानकारी बा कि आतंकियन के एगो जत्था दिल्ली में आ चुकल बा. बाकिर बेचारी सरकार करो त का? एह आतंकियन का देह पर ओकरा वोट बैंक के कोट पड़ल रहेला जवना के छेदे वाली गोली ओकरा लगे हइले नइखे.\nएक्टिंग में बीए डायरेक्शन में एमए\nनवहियन में फिल्म टेलीविजन के बढ़त ललक देख के कमाई के मौका देखत गुजरात के गाँधीनगर के एगो इन्स्टीट्यूट एक्टिंग में बीए आ डायरेक्शन में एम ए कोर्स के शुरुआत कइले बा. आशा पारीख, मनमोहन शेट्टी, गोविन्द निहलानी, सुधीर मिश्रा, इला अरूण जइसन लोग के नाम एऋ संस्थान से जुड़ल बतावल जात बा. पढ़ावे वालन में राजकुमार हीरानी, अनुराग कश्यप, डेविड धववन, अजीज मिर्जा, महेश भट्ट वगैरह लोग के नाम लिहल जात बा. दोसरा इंस्टीट्यूटन से फरक ई बा कि एहिजा बीए के सर्टिफिकेट मिली जवना का बाद लोग चाही त दोसरो विश्विविद्यालय से दोसरो विषय में एमए कर पाई. पहिले के इंस्टीट्यूट डिप्लोमा देबेलें जवना में ई सुविधा नइखे.\nनेता जी पुछलन कि जजे के बेटा जज काहे\nकानून मंत्री वीरप्पा मोइली एह बात से चिन्तित बाड़े कि जज आ सीनियर अधिवक्ता के बेटा लोग काहे जज बनत बा. उनका चिन्ता एह बात के बा कि प्रतिभावान छात्र न्यायपालिका में नइखन आ पावत आ एह चलते उहे लोग जज बनत बा जेकर बाप पहिले से जज बा भा कवनो सीनियर अधिवक्ता. देश में १४ गो नेशनल लॉ विश्वविद्यालय बा जबकि ९०० से बेसी लॉ कालेज जहवाँ के पढ़ल छात्रन के कवनो पूछ नइखे. काश मोइली जी कबो एहू पर चिन्ता करतन कि जवाहर के बेटी, इन्दिरा के बेटा, राजीव का बेटा, लालू के बीबी, मुलायम के बेटा, करुणानिधि के खानदान वगैरह में कवन खासियत बा जवना चलते ऊ लोग अपना अपना पार्टी में ताकतवर हो जात बा.\nकारतूस घोटाला में अधिकारियो शामिल रहलें\nसीआरपीएफ कैम्प रामपुर में सामने आइल कारतूस घोटाला के तार कैम्प के बड़को अधिकारियन से जुड़ल रहे. बिना ओह लोग का जानकारी के अतना खतरनाक घोटाला हो ना सकत रहे. पकड़ाइल आर्मोरर कहत बाड़े सँ कि असिस्टेन्ट कमाण्डेन्टो के अपना कमाई के हिस्सा देत रहलें सँ आ ओकरे कहला पर ई धंधा शुरु कइले रहलें स. पकड़ाइल सामान से तीन गो एके४७, तीन गो कार्बाइन, आ एगो एसएलआर तइयार हो सकत रहे. अब एह घोटाला से जुड़ल पाँच गो जिला में स्पेशल जाँच टीम काम पर लागल बाड़ी सँ.\nशाही इमाम कोर्ट में हाजिर ना भइलन\nचुनावी संहिता के उल्लंघन का एगो मामिला में दिल्ली के जामा मस्जिद के शाही इमाम अहमद बुखारी मुज्फ्फरनगर का कोर्ट में हाजिर ना भइलन. अब उनका के २५ जून के हाजिर होखे के कहले बाड़े मुख्य न्यायायिक मजिस्ट्रेट.\nबीएड प्रवेश परीक्षा में गड़बड़झाला\nलखनऊ विश्वविद्यालय बीएड प्रवेश परीक्षा में भइल गड़बड़झाला के आरोप प्रशासन पर लगवले बा. लिखित शासनादेश का चलते न्यूनतम अर्हता ४५ फीसदी तय कइल गइल. अब जब गड़बड़ी सामने आ गइल बा त एक लाख पैंतालिस हजार परीक्षार्थी परीक्षा ना दे पइहें. ओह लोग के फीस वापसी इम्तिहान का बादे होखी आ जे लोग इम्तिहान में बइठ जाई ओह लोग के फीस वापिस ना होखी. आ बइठी लोग एह चलते कि का पता बाद में इहे अर्हता मान्य हो जाव!\nअपराधियन के दुर्ग बनल बसपा से पाँच सौ लोग निकालबाहर\nमायावती के मुख्यमंत्री बनला का बाद बसपा के दुर्ग मान के बड़हन संख्या में बाहुबली आ किसिम किसिम के अपराधी ओह में शामिल हो गइल रहलें. अब जब सफाई अभियान शुरु भइल बा त पाँच सौ लोग के अपराधी होखे के नाम पर निकाल बाहर कर दिहल गइल बा. अबहियों बाकी अपराधियन के तलाश जारी बा आ कुछ अउर लोग निकालल जइहें.\nनया नया टीम आ विश्वकप में पहिलाबेर खेले आइल अफगानिस्तान के सात विकेट से हरा के भारत अपना विजय यात्रा के शुरुआत कर दिहलसि. दोसरका मैच में पाकिस्तानो बांगलादेश के हरा दिहलस. आज का मैच में भारत के दक्षीण अफ्रीका से भिड़न्त बा त पाकिस्तान के आस्ट्रेलिया से.\nटटका खबर, सोमार, ३ मई


फेलिन का चलते काल्हुए से बिहार में बरखा लागल बा, चार जने के मौत – टटका खबर\nबिहार मे चक्रवाती तूफान “फेलिन” का असर का चलते लगातार होखत बरखा से दू गो औरत समेत चार जने के मौत हो गइल.\nकाल्हु सबेरही से होखत बरखा आ तेज हवा का चलते राजधानी पटना के अनेके इलाकन में बिजली नइखे. कुछ जगहा से गाछो गिरला के खबत बा. पटना के सरिस्ताबाद मुहल्ला मे एगो ऊंच पंडाल तेज हवा के झोका से भस गइल.\nहाजीपुर से मिलल खबर में बतावल गइल बा कि वैशाली जिला के करताहा इलाका के घटारो गांव मे राजू साह के मकान एगो गाछ गिरला से भस गइल. एह दौरान घर में सूतल तेरह साल के बेटा अमित कुमार आ पन्द्रह साल के बेटी कंचन के दबा के मौत हो गइल. एही घटना में छत्तीस साल के रामचंद्र साह आ अठारह साल के निर्मला कुमारी घवाहिल हो गइल लोग. एह लोग के हाजीपुर सदर अस्पताल मे भरती करावल गइल बा.\nअइसहीं गोरौल इलाका के बिरौल गांव मे एगो माटी के घर भसला से पचपन साल के सरस्वती देवी के ओहिजे मौत हो गइल. तेज हवा आ बरखा का चलते वैशाली जिला मे बिजली ठप बा. अउरी कई जगहा से माटी के मकान भसे आ गाछ गिरे के खबर बा.\nसमस्तीपुर जिला के बाजितपुर गांव मे घर भसला से पचास साल के नथुनी सिंह दबा के मर गइलन.\nगोपालगंज से खबर बा कि जादोपुर थाना के मेयरिया गांव मे पाँच गो माटी के घर भस गंइल. दू जने एहसे घवाहिल होके अस्पताल में बरती करावल गइल बाड़े.\nमौसम विभाग बतावत बा कि बिहार के लगभग सगरी जिलन में बरखा होखत बा जवन कि आजुओ जारी रहे के अनेसा बा.\nकाल्हु साँझे से एहिजा बलियो में रुक रुक के लगातार बरखा होखत बा. बिजली ठप बा, इंटरनेट मुश्किल से काम करत बा.\nबक्सर जिलाके नुआंव गाँव में दुर्गापूजा पर आयोजित यज्ञशाला में आइल साधु संतन ला बनावल बाँस के झोपड़ियन में से एगो झोपड़ी काल्हु रात भस गइल जवना से ओह में सूतल एगो साधु दबा के मर गइले. पुलिस एह मामिला के जांच करत बिया.\nTags: गोपालगंज, चक्रवात, फेलिन, बक्सर, बरखा, बलिया, समस्तीपुर, हाजीपुर


लोकभाषा के काव्य आ ओकरा चर्चा पर चर्चा – भोजपुरी पंचायत\nसरगो से नीमन बाटे सइँया के गाँव रे\nराम और भारतीय जन-मानस\n“तिरिया चरित्रम्, पुरुषस्य भाग्यम्, दैवो न जानसि”\nभोजपुरिया के? एगो लहमर सवाल बा……\nडाॅ. अशोक द्विवेदी@bhojpuripanchayat.in – लोकभाषा में रचल साहित्य का भाव भूमि से जुड़े आ ओकरा संवेदन-स्थिति में पहुँचे खातिर, लोके का मनोभूमि पर उतरे के परेला। लोक कविताई के सौन्दर्यशास्त्र समझे खातिर लोकजीवन के संस्कृति, लोकदृष्टि आ ओकरा अनुभव-सिद्ध मान्यता आ संवेदन-ज्ञान के समझल जरूरी बा। अक्सरहा एघरी, कुछ लोग भोजपुरी साहित्य आ ओकरा कविताई के अपना विचार दर्शन, अपना रूचि-पूर्वाग्रह आ जानल सुनल राजनीतिक-समाजिक अवधारणा आदि का सुबिधानुसार देखे,जाने आ आँके के कोसिस का साथ मूल्यांकनो करत लउकत बा। अपना निजी सोच,बिचार-दर्शन में ऊ लोग भोजपुरिये ना, कवनो भाषा-साहित्य के अरथवान सिरजनशीलता के, ओकरा पूर्णता में समझला के बजाय, ओकरा सँग अन्याये करत बा। जेकरा, कविता के सही पाठ करे ना आई, ऊ भला ओकरा मरम के का समुझी? लोकभाषा के आपन ठेठ ठाट आ ब्यंजक-शक्ति बा, जवना के चलते ओकरा जियतार अभिव्यक्ति में हृदय-संवाद के आत्मीय सांकेतिक-छुवन होले, जवन पढ़वइया-सुनवइया के ओकरा प्रेषित अर्थ से जोड़ेले। एकरो खातिर श्ग्रहणशीलताश् आ समझदारी जरूरी बा।\nएम्मे कवनो शक नइखे कि कविता का समय-सन्दर्भ में, रचनाकार का संवेदन आ काव्यानुभूति तक पहुँचे आ ओके समझे खातिर इतिहासबोध आ समाजिक-सन्दर्भो के जानकारी होखे के चाहीं बाकिर खाली ओतने से कविता के समग्र आकलन हो जाय,ई जरूरी नइखे ।कबिता के उपादान, समय का साँच का मोताबिक बदलत रहेला। जीवन अवस्था, विचारधारा आ अभिव्यक्ति के लूर-ढंग ओकरा रचना-विधान में सहायक होला, तब्बो ओकर कवनो बान्हल सीमा नइखे, जवना पर कविता –लोकभाषा का कविता के संपूर्ण मूल्यांकन हो जाय। कारन कि एकरा बदे कवनो एकहीं ‘परफेक्ट’कसौटी नइखे।\nकल्पनाप्रसूत, बनावटी काव्यानुभूति आ कवनो खास सिद्धान्त पर रचल जाये वाली कविता समय का मोताबिक नया हो सकेले बाकि मौलिक संवेदन का अभाव में, सुभाविक ना रहला से बनावटी कविताई कहाई। एही तरे छन्द, बन्दिश, शैली, साँचा ई कूल्हि कविता के देह-धजा के अंग हो सकेला, आत्मा ना! भाषिक बिनावट में, कवि के संवेदना आ जियतार अनुभूति प्रान फूँकेले, तब कविता क जियत संसार परतच्छ होला। एही से कविता व्यक्तिगत रूचि-अरूचि, संस्का -बिचार आ कवनो खास नजरिया से ना नपाय। कविता क स्थायी मानको, ओके समझे समझावे में कामे आ सकेला, बाकि कबो-कबो, कवनो कवनो कविता के समग्र आकलन में पूरा ना परे।\nकवनो असाधारन अभिव्यक्ति जवन मर्म छूवेले, ओकर सन्दर्भो माने राखेला ।मानवी मूल्य के उजागर करे वाली अरथवान अभिव्यक्ति खातिर सुघर भाषाई बिनावटय रचनाकार का कौशल आ काव्य-विवेक के प्रमान होला। समालोचक में ‘समझ’ का साथ अनुभव-ज्ञान सिद्ध सामरथो चाहीं, जवना बले ऊ विषय-वस्तु (कन्टेन्ट) के साथ रूप (फार्म) में भाषाई रचाव (टेक्चर ) क संगति-असंगति देख सको। ओके ईहो देखे के परी कि कवि का परोसल जथारथ में जीवन-सत्य आ मानवीयता के कतना जियतार उपयोग भइल बा आ कवि ओह जीवन-सत्य के केतना सूक्ष्मता आ सचाई से उपयोग कइले बा?\nमानवीय करूना, संवेदन के रचनात्मक गति आ रूप देले। अद्वितीयता का सँगे ऊ समाजिकतो जरूरी बा, जवन मानव-जीवन के उठावे में आवश्यक होला आ मानवीय अनुभवन के विवेकसम्मत वक्तव्य देबे में कवि के सहायक बनेला। हिन्दी के चर्चित कवि मुक्तिबोध के शब्द उधार लेके कहीं त कविता आत्मपरक अभिव्यक्ति होइयो के व्यक्तिसापेक्ष, जीवन-सापेक्ष्य, युग सापेक्ष्य होले। कवि के अनुभूति जब छीछिल होई,त भाषा के नया, ताजा आ कलात्मक प्रयोगो बेमाने होई। एही सब का चलते, समीक्षकध्समालोचक क काम रचनाकारो ले ढेर तन्मयता भरल, सिरजशील आ कठिन होला।बात करत रहीं लोकभाषा का कविताई पर, आ करे लगनी समझ बूझ, आकलन, मूल्यांकन के। असल में एने, हमके हिन्दी के कुछ पुरान संगी साथियन क इयाद आ गइल हा, जवन लोग, अचके भोजपुरी का गत-दुरगति में लागल बा। ओम्मे कुछ कथित समाजशास्त्रियो बुद्धिजीवी बा लोग। ऊ लोग भोजपुरी कविताई आ साहित्य के खाक बूझो भा मत बूझो, बाकिर अपना खास वैचारिक लकड़पेंच, गिरोहबन्दी आ नव-नटकला से नोकसान जरूर कर रहल बा लोग ।अइसना महानुभावन क कई कई वाद के खट-मिठ अनुभव आ जान-पहिचान बा। समाजवाद,विकासवाद, जनवाद, दलित-शोषित वाद,स्त्रीवाद जइसन कतने कड़ुवा कसैला भेदभावी वाद बा, जवना का बसियाइल भरम-जाल में ऊ लोग भोजपुरियो कविता के चीन्हे-जाने लागल बा लोग। ए चिन्हला-जनला में, भोजपुरी कविता क बहुत कुछ नीमन, ग्राह्य, सार्थक आ मूल्यवान छूट जाये क डर बा।अरे भाई, लोक के कविता त करूना, प्रेम आ पीर क कविता ह। ओम्मे प्रतिरोधो बा, त ओकर तेवर तीखा ना होके, हिया के हूले वाला बा।\nओम्मे आत्म संघर्ष के कतने रूप, रंग बा। नियति क मार आ श्रम-साधना का बीचे उत्सवन क हास हुलास आ संस्कति क राग-रंग बा। हमन सब जानत बानी जा कि लोकगीतन में केतना विविधता भरल बा –जियत-जागत संसार लेखा ।एगो पूरा जीवन-चक्र समेटले। ओमें भक्ति का साथ, निस्सारता क निरगुनो बा। दरसल लोक कविताई कुछ अइसन बा, जवना में बिचार सिद्धान्त जइसन ऊपर से कुछ लादल नइखे य कुछ कहाइल बा, कुछ अनकह जानबूझ के छोड़ दिहल गइल बा। ऊहो एह गरज से कि थोरे लिखना, ज्यादा समझना। अब ई पढ़े-सुने वाला पर छोड़ दिहल बा कि ऊ ओके पूरा समझ लेव ! ई ते पढ़े-लिखे वाला लोगन पर बा कि ओह लोग में ग्रहणशीलता, समझ आ विवेक के कवन स्तर बा !\nभोजपुरी कविता क उत्स एही लोक कविताई में बा, ओकरा लय-धुन-राग के छोड़ल, परम्परा विच्छेद कहाई। एही तरे लोक के ऊ समाजो ना छूटी, जवना में पारस्परिकता आ सामूहिकता से लसल घर-गिरस्थी, खेत-खरिहान, पशु-पंछी, ताल-पोखर,नदी-पहाड़ बा। भोजपुरी कविता के समझे खातिर ओकरे भाव-भूइँ पर उतरे के परी आ परदेसी मानक के बजाय, ओकरे मानक अपनावे के परी।\nलोकभाषा में रचल साहित्य का भाव भूमि से जुड़े आ ओकरा संवेदन-स्थिति में पहुँचे खातिर ,लोके का मनोभूमि पर उतरे के परेला ।लोक कविताई के सौन्दर्यशास्त्र समझे खातिर लोकजीवन के संस्कृति ,लोकदृष्टि आ ओकरा अनुभव-सिद्ध मान्यता आ संवेदन-ज्ञान के समझल जरूरी बा ।अक्सरहा एघरी ,कुछ लोग भोजपुरी साहित्य आ ओकरा कविताई के अपना विचार दर्शन ,अपना रुचि -पूर्वाग्रह आ जानल सुनल राजनीतिक-समाजिक अवधारणा आदि का सुबिधानुसार देखे,जाने आ आँके के कोसिस का साथ मूल्यांकनो करत लउकत बा ।अपना निजी सोच ,बिचार-दर्शन में ऊ लोग भोजपुरिये ना ,कवनो भाषा-साहित्य के अरथवान सिरजनशीलता के ,ओकरा पूर्णता में समझला के बजाय ,ओकरा सँग अन्याये करत बा ।जेकरा ,कविता के सही पाठ करे ना आई ,ऊ भला ओकरा मरम के का समुझी ?लोकभाषा के आपन ठेठ ठाट आ ब्यंजक-शक्ति बा ,जवना के चलते ओकरा जियतार अभिव्यक्ति में हृदय-संवाद के आत्मीय सांकेतिक-छुवन होले ,जवन पढ़वइया-सुनवइया के ओकरा प्रेषित अर्थ से जोड़ेले ।एकरो खातिर श्ग्रहणशीलताश् आ समझदारी जरूरी बा ।\nख्21ध्02, 20रू23, ।ेीवा क्ूपअमकप ॅींजे।चचरू एम्मे कवनो शक नइखे कि कविता का समय-सन्दर्भ में ,रचनाकार का संवेदन आ काव्यानुभूति तक पहुँचे आ ओके समझे खातिर इतिहासबोध आ समाजिक-सन्दर्भो के जानकारी होखे के चाहीं बाकिर खाली ओतने से कविता के समग्र आकलन हो जाय ,ई जरूरी नइखे ।कबिता के उपादान ,समय का साँच का मोताबिक बदलत रहेला ।जीवन अवस्था ,विचारधारा आ अभिव्यक्ति के लूर -ढंग ओकरा रचना-विधान में सहायक होला ,तब्बो ओकर कवनो बान्हल सीमा नइखे ,जवना पर कविता क –लोकभाषा का कविता के संपूर्ण मूल्यांकन हो जाय ।कारन कि एकरा बदे कवनो एकहीं श् परफेक्ट श् कसौटी नइखे ।\nख्21ध्02, 20रू23, ।ेीवा क्ूपअमकप ॅींजे।चचरू कल्पनाप्रसूत ,बनावटी काव्यानुभूति आ कवनो खास सिद्धान्त पर रचल जाये वाली कविता समय का मोताबिक नया हो सकेले बाकि मौलिक संवेदन का अभाव में ,सुभाविक ना रहला से बनावटी कविताई कहाई ।एही तरे छन्द ,बन्दिश ,शैली ,साँचा ई कूल्हि कविता के देह-धजा के अंग हो सकेला ,आत्मा ना ! भाषिक बिनावट में ,कवि के संवेदना आ जियतार अनुभूति प्रान फूँकेले ,तब कविता क जियत संसार परतच्छ होला ।एही से कविता व्यक्तिगत रुचि-अरुचि ,संस्कार -बिचार ,आ कवनो खास नजरिया से ना नपाय ।कविता क स्थायी मानको ,ओके समझे समझावे में कामे आ सकेला ,बाकि कबो-कबो ,कवनो कवनो कविता के समग्र आकलन में पूरा ना परे ।\nख्21ध्02, 20रू23, ।ेीवा क्ूपअमकप ॅींजे।चचरू कवनो असाधारन अभिव्यक्ति जवन मर्म छूवेले ,ओकर सन्दर्भो माने राखेला ।मानवी मूल्य के उजागर करे वाली अरथवान अभिव्यक्ति खातिर सुघर भाषाई बिनावटय रचनाकार का कौशल आ काव्य-विवेक के प्रमान होला ।समालोचक में श् समझ श्का साथ अनुभव-ज्ञान सिद्ध सामरथो चाहीं ,जवना बले ऊ विषय-वस्तु(कन्टेन्ट) के साथ रूप (फार्म) में भाषाई रचाव (टेक्श्चर ) क संगति-असंगति देख सको ।ओके ईहो देखे के परी कि कवि का परोसल जथारथ में जीवन-सत्य आ मानवीयता के कतना जियतार उपयोग भइल बा आ कवि ओह जीवन-सत्य के केतना सूक्ष्मता आ सचाई से उपयोग कइले बा ?\nख्21ध्02, 20रू23, ।ेीवा क्ूपअमकप ॅींजे।चचरू मानवीय करुना ,संवेदन के रचनात्मक गति आ रूप देले ।अद्वितीयता का सँगे ऊ समाजिकतो जरूरी बा ,जवन मानव-जीवन के उठावे में आवश्यक होला आ मानवीय अनुभवन के विवेकसम्मत वक्तव्य देबे में कवि के सहायक बनेला ।हिन्दी के चर्चित कवि मुक्तिबोध के शब्द उधार लेके कहीं त कविता आत्मपरक अभिव्यक्ति होइयो के ,व्यक्तिसापेक्ष ,जीवन-सापेक्ष्य,युग सापेक्ष्य होले ।कवि के अनुभूति जब छीछिल होई ,त भाषा के नया ,ताजा आ कलात्मक प्रयोगो बेमाने होई ।एही सब का चलते ,समीक्षकध्समालोचक क काम रचनाकारो ले ढेर तन्मयता भरल ,सिरजशील आ कठिन होला ।\nख्21ध्02, 20रू23, ।ेीवा क्ूपअमकप ॅींजे।चचरू बात करत रहीं लोकभाषा का कविताई पर ,आ करे लगनी समझ बूझ ,आकलन ,मूल्यांकन के ।असल में एने ,हमके हिन्दी के कुछ पुरान संगी साथियन क इयाद आ गइल हा ,जवन लोग ,अचके भोजपुरी का गत-दुरगति में लागल बा ।ओम्मे कुछ कथित समाजशास्त्रियो बुद्धिजीवी बा लोग ।ऊ लोग भोजपुरी कविताई आ साहित्य के खाक बूझो भा मत बूझो ,बाकिर अपना खास वैचारिक लकड़पेंच ,गिरोहबन्दी आ नव-नटकला से नोकसान जरूर कर रहल बा लोग ।अइसना महानुभावन क ,कई कईश् वादश् के खट-मिठ अनुभव आ जान-पहिचान बा ।समाजवाद ,विकासवाद ,जनवाद ,दलित-शोषित वाद ,स्त्रीवाद जइसन कतने कड़ुवा कसैला भेदभावी वाद बा ,जवना का बसियाइल भरम-जाल में ऊ लोग भोजपुरियो कविता के चीन्हे-जाने लागल बा लोग ।ए चिन्हला -जनला में ,भोजपुरी कविता क बहुत कुछ नीमन ,ग्राह्य ,सार्थक आ मूल्यवान छूट जाये क डर बा ।\nख्21ध्02, 20रू23, ।ेीवा क्ूपअमकप ॅींजे।चचरू अरे भाई ,लोक के कविता त करुना ,प्रेम आ पीर क कविता ह े।ओम्मे प्रतिरोधो बा ,त ओकर तेवर तीखा ना होके ,हिया के हूले वाला बा ।ओम्मे आत्मसंघर्ष के कतने रूप ,रंग बा ।नियति क मार आ श्रम-साधना का बीचे उत्सवन क हास हुलास आ संस्कृति क राग-रंग बा ।हमन सब जानत बानी जा कि लोकगीतन में केतना विविधता भरल बा –जियत-जागत संसार लेखा ।एगो पूरा जीवन-चक्र समेटले ।ओमें भक्ति का साथ ,निस्सारता क निरगुनो बा ।दरसल लोक कविताई कुछ अइसन बा ,जवना में बिचार सिद्धान्त जइसन ऊपर से कुछ लादल नइखे य कुछ कहाइल बा ,कुछ अनकह जानबूझ के छोड़ दिहल गइल बा ।ऊहो एह गरज से कि श् थोरे लिखना ,ज्यादा समझना श्।अब ई पढ़े-सुने वाला पर छोड़ दिहल बा कि ऊ ओके पूरा समझ लेव !ई ते पढ़े-लिखे वाला लोगन पर बा कि ओह लोग में ग्रहणशीलता ,समझ आ विवेक के कवन स्तर बा !भोजपुरी कविता क उत्स एही लोक कविताई में बा ,ओकरा लय -धुन-राग के छोड़ल ,परम्परा विच्छेद कहाई ।एही तरे लोक के ऊ समाजो ना छूटी ,जवना में पारस्परिकता आ सामूहिकता से लसल घर-गिरस्थी ,खेत-खरिहान,पशु-पंछी ,ताल-पोखर,नदी-पहाड़ बा ।भोजपुरी कविता के समझे खातिर ओकरे भाव-भूइँ पर उतरे के परी आ परदेसी मानक के बजाय , ओकरे मानक अपनावे के परी ।\n:: डाॅ. अशोक द्विवेदी ::\nPosted in साहित्य\tTagged bhojpuri sahitya, काव्य, डाॅ. अशोक द्विवेदी, लोकभाषा


बर्मिंघम, 04 अगस्त (वार्ता). भारत के जीत के तमाम उम्मीदें कप्तान विराट कोहली पर टिकल रहुवे बाकिर जइसहीं विराट पगबाधा आउट भइलन, इंग्लैंड जीत हासिल करे में अधिका समय ना लिहलसि. पहिला टेस्ट के चउथका दिने शनिचर के सबेरे का सत्र में 31 रन से जीत के इंग्लैंड पांच मैचन के सीरीज में 1-0 के बढ़त बना लिहलसि. इंग्लैंड एह जीत का साथ ही आपन 1000वां टेस्ट जीत लिहलसि.\nजीते खातिर भारत के महज 194 रन बनावे के रहुवे. आ भारतीय टीम पांच विकेट का नुकसान पर बनल 110 रन से आगे खेलल शुरू कइलसि बाकिर टीम 54.2 ओवर में 162 रन पर समेटा गइल.\nभारत के जीते के दारोमदार विराट का बल्ला पर टिकल रहुवे जे अपना पहिला पारी में 149 रन बनवले रहलें. बाकिर विराट 51 रन बनावत-बनावत आउट हो गइलें आ उनुका आउट होखला का साथही भारत के तमाम उम्मीद छितरा गइल. अपना माथ खिलाड़ियन के नाकाम बल्लेबाजी के कीमत भारत के मैच हार के चुकावे के पड़ल.\nअगर शुरु के बल्लेबाज तनिको बेहतर खेलले रहतें त जीत भारत का नामे होखीत.


कांग्रेस के दुगुना मिली, लालू पासवान अधिया होइहें – टटका खबर\nRJD to get more seats and votes\nAn opinion poll done by A.C.Neilsen and Star News shows increase of seats for JD(U)-BJP combine. They are expected to win about 170 seats, 27 more than previous election in 2005. Congress will get more than double seats while RJD-LJP combine will be reduced to half.\nई ओपिनियन पोल स्टार न्यूज चैनल खातिर ए॰सी॰नेल्सन करवले बाड़े. करीब बाइस हजार लोगन से कइल गइल एह सर्वे में इहो नतीजा निकलल बा कि अबकी जाति कवनो मुद्दा ना रही आ मतदाता जाति के ना उम्मीदवार के पार्टी के वोट दीहें जे विकास के बात करी.\nएह सर्वे में आइल नतीजा जदयू भाजपा गठबन्हन खातिर बड़हन खुश खबरी ले के आइल बा. बतावल गइल बा कि राजग के अबकी कुल २४३ सीट में १७० सीट पर जीत मिल सकेला. ओकर वोट प्रतिशतो पिछला बेर के ३६.१ फिसदी से बढ़ के ४१ फीसदी हो जाये के अनुमान बा. पिछला बेर राजग के १४३ गो सीट मिलल रहुवे आ पाँच फीसदी वोट प्रतिशत बढ़ला का बाद ओकरा २७ सीट के फायदा मिले के अनुमान लगावल गइल बा.\nदोसरा तरफ लालु पासवान के गठबन्हन के वोट फीसदी में करीब १० फीसदी गिरावट देखे के मिल रहल बा. एहमें से पाँच फीसदी राजग का तरफ झुकल बा त पाँच फीसदी कांग्रेस का तरफ.\nएहिजा ई बतावलो जरुरी बुझाता कि ओपिनियन पोल आ असली पोल में कई बेर बड़हन अन्तर मिल जाला. देखल गइल बा कि ओपिनियन पोल अकसरहाँ सत्ताधारी दल भा गठबन्हन का ओरि झुकल रहेला जबकि परिणाम दोसरा तरफ के रुझान देखा देला.


"साँवरिया": भगवान के 24 अवतार क्योँ?\nभगवान के 24 अवतार क्योँ?\nक्या हैं ये 24 तत्व: माना जाता है कि सृष्टि का निर्माण 24 तत्वों से मिलकर हुआ है इनमें पांच ज्ञानेद्रियां(आंख,नाक, कान,जीभ,त्वचा) पांच कर्मेन्द्रियां(गुदा,लिंग,हाथ,पैर,वचन) तीन अंहकार(सत, रज, तम) पांचतन्मात्राएं (शब्द,रूप,स्पर्श,रस,गन्ध)पांच तत्व(धरती, आकाश,वायु, जल,तेज) और एक मन शमिल है इन्हीं चौबीस तत्वों से मिलकर ही पूरी सृष्टि और मनुष्य का निर्माण हुआ है।\nप्रस्तुतकर्ता Mastermind Kailash पर गुरुवार, अक्तूबर 04, 2012


करुनाकर रमायन : बालकाण्ड (२3 वाँ किस्त) - JaiBhojpuri.com\nकरुनाकर रमायन : बालकाण्ड (२3 वाँ किस्त)\nPosted by Vratraj Dubey 'Vikal' on August 6, 2012 at 7:00am\nकरुनाकर रमायन (भोजपुरी महाकाव्य)\nबालकाण्ड (२३ वाँ किस्त)\nचौपाई- आसन लगा बइठलें मुनिवर। सँघे लखन अरु बइठे रघुवर।। येक पारसद आगे आके। बोलल ई बतिया सरिया के।। सुने सभे बतिया जगवा के। देखे धनुस धइल अगवा के।। तिरपुर के बधवा के कऽ के। चल गइनी संकर जी धऽ के।। वीर धनुस जे इहो उठा के। रख दी ओपर डोर चढ़ा के।। सुग्घर सीता राज कुमारी। छवि के जे बाड़ी अवतारी।। ऊहो उनसे बिअहल जइहें। उनहीं के पतनी कहलइहें।। अब जे वीर इहाँ पर बाड़ें। अपना के कुछ बूछऽ ताड़ें।। आके बल आपन अजमावें। जगसाला के धनुस उठावें।। उठलें बचन सुनत सब राजा। सबके सचिव बनवलें भाँजा।।\nदोहा- भाँजा लागल भाग पर, नियम धरम अनुसार। जवना के केहू कबो, सके न बीर नकार।।२०४क।। पहुँचे राजा भाँज पर, धनुहा धरें कठोर। डोले ना धनुहा तनिक, मनवा होखे थोर।।२०४ख।। पारा पारी बीर सब, अजमावेले भाग। धरती से ओ धनुस के, तनिक न छूटे लाग।।२०४ग।।\nचौपाई- लौटें बीर झुकवले माली। आपन जघे पकड़ लें हाली।। ऊपर आँख न उनके होला। मरले होखे जइसे झोला।। साँप निअर मारेले गेंड़ुर। कनखी से ताकेले घुर-घुर।। बिहँस बजावें थपड़ी गोरी। ताक-ताक उनही के ओरी।। थपड़ी के जब सोर सुनाला। सौ गगरी पानी पर जाला।। मनवा के अपना समुझावें। मने-मने सबके गरिआवें।। बहुत बीर जाले ना डरहीं। दसा निहारे बइठल दरही।। धनुहा जस-जस बीर धरेले। तस-तस ओकर भार बढ़ेले।। दे लालच लाख बेभिचारी। ना डोले पतिवरता नारी।। वइसे धनुहा ना डोलेला। ना मन के बतिया खोलेला।।\nदोहा- कवन धातु के धनुस बा, जे बल बा हर लेत। काँपे लागें बीर सब, धनुहा पर कर देत।।२०५।।\nचौपाई- धनुहा ऊपर भार नजर के। लागे बइठल पुरा नगर के।। सकती के बा ओपर आसन। भगती के बाटे अनुसासन।। जबले सकती रहिहें दबले। के ओके टकसाई तबले।। सिव भगती के भार जहाँ बा। दोसर के अधिकार कहाँ बा।। धरती जब सीता के माई। कइसे उहाँ चली बरिआईं।। माई के ममता के आगे। दाव न केहू के अब लागे।। धरती धनुहा धइले रहली। परन हिया में कइले रहली।। जे धरती के बोझ उतारी। ऊहे ये धनुहा के टारी।। लउकी बर जे बेटी लायक। ओही के हम बनब सहायक।। बारी जब आई रघुबर के। धनुस छोड़ हो जायब फरके।।\nदोहा- संकर के अग्या रहे, धरती के अधिकार। धनुहा में बइठल रहे, ईहे दूनू भार।।२०६।।\nचौपाई- धनुहा के लगवा जे जाला। ओकर बल उहँवे छितराला।। भगिया के अपना आजमा के। बइठल बीर सभे थहरा के।। दसा देख बीरन के बाउर। राजा के मुँह भइलस माहुर।। उठ के बीच सभा में कहले। बुझनी बीर न जग में रहले।। जो हम रहती पहिले जनले। रहती परन न अइसन ठनले।। बन के बीर सभे अँइठेला। रन में थहरा के बइठेला।। जे माई के दूध लजावे। झूठे जग में मरद कहावे।। थान-थान में पाटल पानी। केहू ना लउके खनदानी।। बातन से सब बीर बनेले। मौका परत मुखुड़िया ले ले।। ये दुनिया के हिजड़ा राजा। मोंछ मुड़ा के घरवा जा जा।।\nदोहा- राते-राती भाग के, सभे पकड़ ले ठाँव। बतलाई अब कहीं मत, केहू आपन नाव।।२०७।।\nचौपाई- बात आज हम ई बुझ गइनी। परन ठान बड़ गलती कइनी।। धरती बा बीरन से खाली। सिरिफ बसेले लोग बवाली।। मरद सान पर जान गँवावें। कायर झूठे रोब जमावें।। आज थाह सभकर लागल बा। मन के सब मनसा भागल बा।। बिगड़ल भाग कथी के करिहें। बेटी हमर कुँआरे रहिहें।। विधि काहें ई तन सिरजवलें। काहें अइसन भाग बनवले।। बिगड़ल कार बनी अब कइसे। होई प्रभु जी चाहब जइसे।। कवन उमेद करीं अब के से। मन के तोख मिले अब जे से।। झूठे हम डग्गा पिटववनी। अपना कुल के लाज गँववनी।। ले जा बेटी रख दऽ हरवा। सभा उसार चलऽ जा घरवा।।\nदोहा- येतना कहत जनक जी, हो गइले जब चूप। उठले लखन उतान हों, जस बरखा पर धूप।।२०८।।\nचौपाई- सुरू लखन जब कइले बोलल। सुन के सभकर थरहा डोलल।। नीक बचन ना कहले राजा। घाव बनवले मन में ताजा।। मरत रही रघुबंसी केहू। अइसन बचन सही ना सेहू।। भले जान ओकर चल जाई। ना कादर में नाव लिखाई।। अब्बे देतीं येके तूरी। बाकिर कुछ बाटे मजबूरी।। कुछ ना बा धनुही-धनुहन में। मुरई निअर ममोरब छन में।। भैया के जो अग्या पाईं। धनुहा धरती सहित उठाईं।। तूँरी हम तरकारी अइसन। अँइठी कमल नाल के जइसन।। छन भर जो हम रोकीं सँसवा। फेंकी ये के तुरत अकसवा।। येक लात जो ठीक जमाईं। परबत के पाताल धराईं।।\nदोहा- छन में सब संका हरीं। डंका पीट पुकार। रोक न हमरा के सकी, मुदई बन संसार।।२०९।।\nचौपाई- डोर चढ़ाईं डोरा तानी। दूनू के हम येक्के मानी।। जब्बे देहब हाथ उठाई। अपने से धनुहा उठ जाई।। छुअते हम जो ना छटकाईं। मरदन में से नाव कटाईं।। महतारी के किरिया खाके। बोलऽ तानी हाथ उठा के।। जो हम अइसन कार करीं ना। कहियो हाथें धनुस धरी ना।। लवट अवध ना मुँह देखायब। दसरथ के ना लाल कहायब।। धनुहा में बिआह बा बान्हल। बतिया बा हमरो ई जानल।। येसे नइखीं हाथ लगावत। बानी कुल मरजाद बँचावत।। जहँवा होखे बड़का भाई। कइसे छोट बिआह रचाई।। मरजादा के मान बँचावल। रघुकुल में बा रीत बतावल।।\nदोहा- रोकेला हमके इहे, कुल के आपन रीत। ना तऽ सहतीं ना कबो, अइसन बतिया तीत।।२१०क।। सरधा जे के चरन में, महतारी के नेह। ओके मेहर मान के, कइसे छूअब देंह।।२१०ख।।\nचौपाई- कौसिक तब कहलें समुझा के। धीरज मत छोड़ऽ घबड़ा के।। काबू कऽ के अपना मन पर। चूपचाप बइठऽ आसन पर।। बाटे लउकत समय सहाई। अब मत देर करऽ रघुराई।। जा उठ के अब धनुस उठावऽ। रघुकुल के मरजाद बँचावऽ।। चलले सेर निअर ऊ झूमत। बिजुरी निअर गगन के चूमत।। बाल सुरुज अस बाड़े ऊगल। जोन्ही अस जोधा सब डूबल।। ऊँच लिलार आँख ललिआइल। लउके जइसे सेर भुखाइल।। चापत धरती चलें चरन से। खूले जस हाथी बन्हन से।। लउके दूनू बहियाँ फरकत। गेहुअन अस सिकार पर सरकत।। हिम्मत से फूलल बा छाती। जइसे भेंटे बाल सँघाती।।\nदोहा- नयन निहारे नेह के, देंह लगे विकराल। सिव सकती के छोह से, चमचम चमके भाल।।२११।।\nचौपाई- जे सबका से होला भारी। पाछे ओकर आवे पारी।। ईहे हवे धरम के नीती। सबसे साफ समाजिक रीती।। मूरख जो मौका ना पाई। पंडित नाहीं पूजल जाई।। देखत भइली हरसित नारी। बिसवसवा के झबदल डारी।। कोमल देंह रूप मनभावन। लगल सुनयना के झुझुआवन।। धइलस जब मनवा में सकसा। मुँहवा के तब बदलल नकसा।। चिन्ता के चैपता लागल। आसा के सब बासा भागल।। कहली सखि तब येक सयानी। इनका के कमजोर न मानी।। परई मुट सूरज अँइकाले। दुनिया भर अँजोर छा जाले।। चिटुकी भर बारूद लगेला। तहस-नहस सब कुछ कऽ देला।।\nदोहा- छटके लुत्ती आग से, लेसे कइ-कइ गाँव।। नापे तीनू लोक के, इक बौना के पाँव।।२१२।।\nचौपाई- केकइ कानी अँगुरी डरली। दसरथ के रथ गिरत सँभरली।। जब अगस्त मनवा में धइले। अँजुरी से सागर पी गइले।। पानी से बिजुरी बन जाला। केहू से ना तेज सहाला।। नोह बजर के धार बनेला। अँखिया लाल अंगार बनेला।। लइका में हिम्मत आ जाले। बड़-बड़ जोधा भाग पराले।। कार करे ना बेसी अँइठल। गुन ना रहे रूप में बइठल।। कार करेजा से सब होला। फूलल देंह न फेंके गोला।। हाथी के छानेला खरवा। खाचीं भर ना मिले जहरवा।। अछरन से मंतर सिरजाला। सकती तब अकूत आ जाला।। पाथर के जे नार बनवले। रही हाथ ना दही जमवले।।\nदोहा- चिन्ता सब बेकार बा, देखी इनके रंग। मनवा हमरो कहेला, धनुहा करिहें भंग।।२१३।।\nTags: Bhojpuri, Karunakar, Ramayan, dubey, vikal, vratraj, करुनाकर, दुबे, भोजपुरी, महाकाव्य, More…रमायन, विकल, व्रतराज Like 15 members like this\nComment by नबीन भोजपुरिया ( NB ) on August 7, 2012 at 8:10pm गुरुजी सादर प्रनाम आ जय भोजपुरी\nहम त अतने कहब की करुनाकर रामायन जईसन अमरित से भरल समुन्दर से अंजुरी भर अमरित पाई के हम त निहाल हो गईनी ।\nहमेसा लेखा हमेसा से नीमन ! बेजोड\nजय भोजपुरी Comment by Manoj Kumar on August 9, 2012 at 5:15pm गुरू जी प्रणाम आ जय भोजपुरी.\nबहुत सुनर आ मन मुग्ध करे वाला प्रसंग चल रहल बा---\nभैया के जो अग्या पाईं। धनुहा धरती सहित उठाईं।।तूँरी हम तरकारी अइसन। अँइठी कमल नाल के जइसन।।छन भर जो हम रोकीं सँसवा। फेंकी ये के तुरत अकसवा।।येक लात जो ठीक जमाईं। परबत के पाताल धराईं।।\nबहुत-बहुत धन्यवाद रउआ के.\nजय भोजपुरी. Comment


खुद के हवाई जहाज खरीदल चाहत बाड़ें विनय आनंद – Anjoria\nJanuary 6, 2013 Editor मनोरंजन 1\nअपना व्यस्त शूटिंग शेड्यूल के देखत सिनेमा भोजपुरी के सुपर स्टार विनय आनंद चाहत बाड़े कि आपन हवाई जहाजे खरीद लेसु. काहे कि तब अधिका काम कर सकीहें.\nदरअसल विनय आनन्द एह घरी लगातार शूटिंग में व्यस्त बाड़े. पिछला दिने ‘बिहारी टाईगर’ के शूटिंग से लवटि के ‘बिहारी रिक्शावाला’ के शूटिंग कइलन. ‘बिहारी रिक्शावाला’ प्रदर्शन का पहिलही से खूब चर्चा में बा. एहमें विनय आनंद आ अंजना सिंह के जोड़ी पहिला बेर नजर आई. साथे रहीहें खलनायक नं॰ १ संजय पांडे.\n(ब्रेकिंग मैक्स मीडिया)\nbhut hi brhiya khaln anand ji singer actor mohan pathak 9532223522


संसद – टटका खबर\nप्रधानमंत्री नरेन्‍द्र मोदी आजु बिहार में पेट्रोलियम क्षेत्र के तीन गो परियोजना राष्ट्र के समर्पित कइलें. एहमें पारादीप-हल्दिया-दुर्गापुर पाइपलाइन के विस्‍तार करत दुर्गापुर-बांका खंड अउर पूर्वी चंपारण आ बांका में रसोई गैस सिलेंडर भरे वाला दू गो एलपीजी संयत्र शामिल बाड़ी स. नौ सौ करोड़ रूपिया के एह योजनन से ढेरे लोगन के रोजगार मिली\nपोर्न के शौकीनन आ कांग्रेस के चालबाजी का सोझा दण्डवत क दिहलसि केन्द्र सरकार. एक त केन्द्रीय वित्त मंत्री अरुण जेटली से मोदी भक्त अतना खफा बाड़न कि जेटली के बढ़ा के जय इटली कर दिहलन. दोसरे भूमि अधिग्रहण बिल पर राबर्ट वाड्रा के सास सोनिया के पार्टी के जिद्द का आगे भाजपा हार मान\nआजु संसद में सांसदी के किरिया लेबे खातिर खड़ा भइल बिहार के महाराजगंज से जीतल राजद सांसद प्रभुनाथ सिंह भोजपुरी के सवाल उठा दिहलन. किरिया खाए खातिर मिलल पत्रक देखावत प्रभुनाथ सिंह स्पीकर मीरा कुमार से कहलन कि हम त भोजपुरी में मँगले रहीं बाकिर हमरा हिंदी वाला शपथपत्र मिलल बा. फेर कहलन कि रउरो\nतलाशी से छूट ना मिलला का चलते संसदीय दल के यूक्रेन दौरा रद्द\nकीव में होखे वाला बइठक लोकसभा स्पीकर मीरा कुमार रद्द कर दिहली काहें कि यूक्रेन उनुका के आ दल के बाकी छह सदस्यन के सुरक्षा जाँच से छूट दिहल ना सकरलसि. संसद के ई प्रतिनिधि मंडल २० मई से २७ मई ले यूक्रेन का दौरा पर जाए वाला रहल बाकिर बेलारूसे से वापिस लवटि आइल\nसठिया गइल संसद\nभारत के संसद आजु साठ साल के हो गइल आ एह मौका पर संसद के एगो खास बइठको भइल जवना में सगरी लोग खुशी जतावल कि भारत के लघु रूप भारत के संसद के आजु साठ साल पूरा हो गइल त कुछ लोग अफसोसो जतावल कि संसद सठिया गइल बिया. एहिजा सांसद वइसन आचरण नइखन


मुजफ्फरनगर – टटका खबर\nभाजपा विधायक सुरेशो राणा के जमानत मिलल\nमुजफफरनगर 13 नवम्बर (वार्ता) उत्तर प्रदेश के मुजफ्फंरनगर जिला मे हिंसा भडकावे के आरोप मे गिरफ्तार भाजपा. विधायक सुरेश राणा के जमानत अरजी जिला जज मंजूर क लिहले. एकरा पहिले उनुका प लगावल रासुको अदालत हटा लिहले रहुवे. अब सुरेश राणा के काल्हु बयफे का दिने जेल से रिहा क दीहल जाई.\nजमानत मिलला का बाद भाजपा विधायक संगीत सोम जेल से रिहा भइले\nमुजफफंरनगर 11 नवम्बर (वार्ता) सहारनपुर जिला के देवबंद मे भडकाऊ भाषण देबे का आरोप मे मुजफ्फंरनगर जेल में बंद भाजपा विधायक संगीत सोम के अदालत से जमानत मिलला का बाद आजु रिहा क दीहल गइल. जान जाईं कि मेरठ जिला के सरधना विधानसभा सीट से भाजपा विधायक संगीत सोम का खिलाफं देवबंद पुलिस 17 जुलाई\nदंगा के सीबीआई जांच होखो आ कवनो बेकसूर के मत फँसावल जाव रालोद\nफैजाबाद से वाराणसी जाए में जौनपुर में आजु पत्रकारन से बतियावत .रालोद. के प्रदेश अध्यक्ष मुन्ना सिंह चौहान माँग कइलें कि मुजफ्फरनगर दंगा के .सीबीआई जांच करावल जाव आ दोषियन के कड़ेर सजाय दिहल जाव. बाकिर कवनो बेकसूर के फँसावल मत जाव. मुन्ना सिहं के कहना रहे कि राज्य सरकार सगरी मोर्चा पर फेल हो\nमुजफ्फरनगर मे दू गो हत्या का बाद फेरू तनाव\nहालही के दंगा का बाद हालात अबहीं पूरा सुधरल ना तबले कोतवाली इलाका में दू गो हत्या अउर हो गइल. एह दुनु के गोली मारल गइल बा. पुलिस मामिला के तहकीकात करत बिया. (वार्ता)\nहिन्दुअन के उत्पीडन ना रुकल त आरपार के लडाई होखी : योगी आदित्यनाथ\nगोरक्षपीठ के उत्तराधिकारी आ भाजपा. सांसद योगी आदित्यनाथ कहले बाड़न कि मुजफफरनगर मे सत्ता के संरक्षण मे हिन्दुअन के नरसंहार भइल आ सपा सरकार एकतरफा कार्रवाई करके हिन्दुअन के प्रताडित कइलसि. लखनऊ में जारी बयान में योगी कहले बाड़न कि मुजफ्फरनगर के घटना के सपा अध्यक्ष मुलायम सिंह यादव का तरफ से जातीय संघर्ष कहल\nमुजफ्फरनगर दंगा का बाद से मुसलमान नाराज बाड़ें सपा से\nउत्तर प्रदेश के राजनीति झकझोर के राख देबे वाला मुजफ्फरनगर दंगा समाजवादी पार्टी के मुश्किल बढा दिहले बा काहे कि सपा के मजबूत वोट बैंक मुसलमानन में बहुते नाराजगी लउकत बा सपा से. आगरा में भइल सपा के कार्यकारिणी में अनेके मुस्लिम नेता कहलन कि फोकट में लैपटाप बँटला का बजाय गरीबन के जान बचावे\nकर्फ्यू मे पौने दू घण्टा के ढील. अब ले ४२ गो मौत\nयूपी के मुजफफरनगर में काल्हु पौने दू घंटा के ढील दिहल गइल. एह दंगा में अबले ४२ गो मौत के खबर बा आ 975 लोग के गिरफ्तार कइल गइल बा. एहमें से नौ जने पर रासुका लगा दिहल बा. आजुओ तीन चार घंटा के ढील मिले के उमेद बतावल जात बा. एह बीच मुजफ्फरनगर के\nपूरा ताकत लगा के दंगा कचारल जरूरी बतवलन योगी आदित्यनाथ\nगोरखपुर के गोरक्षपीठ के उत्तराधिकारी आ भाजपा सांसद योगी आदित्यनाथ के कहना बा कि मुजफ्फरनगर समेत राज्य के अउरियो जगहन पर होखत दंगा के पूरा ताकत लगा के कचारल जरूरी हो गइल बा. योगी आरोप लगवलन कि प्रदेश में दंगा सत्ता के संरक्षण मे होखत बा. अब त ई जेहादी ताकत मीडियो के निशाना पर\nपिछला दू हफ्ता से दंगा के आग में झँउसत मुजफ्फरनगर का बारे में केन्द्र सरकार का लगे भेजल अपना रिपोर्ट में राज्यपाल बीएल जोशी राज्य सरकार के जिम्मेदार ठहरवले बाड़न. बतावल जात बा कि राज्यपाल कहले बाड़न कि एगो छोट घटना राज्य सरकार के लापरवाही का चलते अतना बड़ बवाल हो गइल. अबही ले नाहियो


जनवरी 2018 – Anjoria\nनीक-जबून मनोरंजन सतमेझरा\n– डॉ. रामरक्षा मिश्र विमल बड़की बलिहार आ नदिया के पार आजुए रामेंद्र के फोन आइल रहल हा कि बड़की बलिहार गइल रहलीं हा. नाँव सुनते ‘नदिया के पार’ फिल्म…\n– ओ. पी. सिंह भारत के देशद्रोहियन के गढ़ बन चुकल जेएनयू से शुरु भइल नारा – भारत तेरे टुकड़े होंगे, इंशा अल्ला, इंशा अल्ला – के आवाज बँवारा गिरोहन…


टटका खबर, अतवार, ४ अप्रैल – Anjoria\nApril 4, 2010 OmPrakash Singh खबर 0\nशिक्षा अधिकार योजना खातिर यूपी का लगे धन नइखे\nयूपी के मुख्यमंत्री मायावती प्रधानमंत्री मनमोहन सिंह के चिट्ठी भेज के कहले बाड़ी कि राज्य का लगे शिक्षा के अधिकार योजना लागू करे लायक धन नइखे. लिखले बाड़ी कि एकरा खातिर सालाना १८००० करोड़ रुपिया के इन्तजाम कइल सरकार के बूता का बाहर बा. उनकर कहनाम बा कि अगर केन्द्र एह योजना खातिर अतने बेचैन बा त ओकर पूरा खर्च के व्यवस्थो उहे करो. ई ना चली कि नीति केन्द्र बनावे आ खर्चा राज्यन का कपारे थोप दिहल जाव..\nसीबीआई के गलत इस्तेमाल से ओकरा पर भरोसा टूटल\nसीबीआई के त हमेशा से केन्द्र में सत्तारुढ़ दल अपना हित का हिसाब से इस्तेमाल करत आइल बा. कांग्रेस तनी बेसी बेहाया हो के काम करेले से एकरा सरकार में हर केन्द्रीय संस्था पार्टीहित के औजार बन के रह जाले. अब नीतीश कुमार कहत बाड़े कि लालू का खिलाफ मुकदमा में जवना तरह सीबीआई के इस्तेमाल भइल बा ओह से ओकरा पर भरोसा टूटल बा. अरे नीतीश जी सीबीआई भरोसा लायक रहल कहिया? कवनो बड़हम मुकदमा देखा दीं जवना में कवनो राजनेता का खिलाफ ऊ कवनो कार्रवाई कर पवले होखे. रउरो सरकार आई त कुछ अइसने होखी. तब कहाई कि परम्परा बा!\nजस्टिस दिनकरन के छूट्टी पर जाये के कह दिहल गइल\nसरकारी जमीन पर गलत तरीका से कब्जा करे का आरोप में बदनाम जस्टिस दिनकरन के अब छूट्टी पर जाये के कह दिहल गइल बा. उनकर प्रोन्नति त पहिलही रोक दिहल गइल रहे. उनका खिलाफ भइल कार्रवाई के कर्नाटक बार एसोसिएशन स्वागत कइले बा. अब दिल्ली हाइकोर्ट के कार्यवाहक मुख्य न्यायाधीश जस्टिस मदन बी लोकुर के कर्नाटक के मुख्य न्यायाधीश पद पर भेजल जाई.\nएगो एहसानफरामोश दोसरा पर एहसानफरामोशी के आरोप लगवलस\nअबही कांग्रेस के सांसद राजबब्बर अमिताभ बच्चन के अहसान फरामोश बतवले बाड़न. कहले बाड़न कि अमिताभ के सबसे पहिले कांग्रेसे सम्मान दिहले रहे आ अब ऊ एह बात के भुला दिहले बाड़न. आपन बात कहत घरी राजबब्बर के आपन इतिहास याद ना रहल कि उनको के मुलायम सिंह मौका दिहले रहलें बाकिर बाद में उहो अहसानफरामोशी करत कांग्रेस में चल गइलें आ आजु मुलायम के खिलाफ काम कर रहल बाड़े. एगो भोजपुरी कहावत ह कि चलनी दूसे सूप के जवना में बहत्तर छेद!\nसंयुक्त अरब अमीरात में सतरह गो हिन्दुस्तानियन के मौत के सजा से बचावे के कोशिश\nकेन्द्र सरकार ओह सतरह गो भारतीय मजदूरन के बचावे के कोशिश में लागल बिया जवना लोगन के संयुक्त अरब अमीरात में फाँसी के सजा सुनावल गइल बा. पंजाब के मुख्यमंत्री प्रकाश सिंह बादल एही मुद्दा पर प्रधानमंत्री से सात अप्रैल के भेंट करीहें. सतरहो लोग पंजाब के हव. पंजाब सरकार के कहनाम बा कि जब एगो अमेरिकी पत्रकार के जान बचावे खातिर ओहिजा के राष्ट्रपति खुदे कोरिया जा सकेला त भारत सरकार काहे नइखे अइसने करत?\nमुख्तार के शूटर के पुलिस शूट कर दिहलसि\nमुख्तार अंसारी के शूटर कहल जाये वाला गाजीपुर के राजा चौहान के सुल्तानपुर बनौरा गाँव का लगे शुक के देर रात पुलिस शूट कर दिहलसि. राजा चौहान इनामी बदमाश रहल आ पिछला १९ मार्च के आरटीओ आफिस का सामने मन्ना हत्याकाण्ड के गवाह रामसिंह मौर्या आ एगो सिपाही के गोली मार दिहले रहे. तबे से ओकरा पाछा पुलिस लागल रहे. मुठभेड़ का दौरान एगो दोसर शूटर भाग निकलल.\nसड़क जाम करे वाला पूर्व मंत्री पर मुकदमा\nबलिया बहेरी से पिछला तीन मार्च से लापता स्कूली छात्र शहबाज खान के पता ना लाग पवला सर खिसियाइल लोग काल्हु बहेरी चट्टी पर सड़क जाम लगा दिहल जवना के नेतृत्व सपा नेता पूर्व मंत्री नारद राय करत रहलन. जाम हटला का बाद पुलिस नारद राय समेत १०६ जने पर मुकदमा ठोक दिहले बिया. नेता जी कहले बाड़न कि पुलिस अपना नाकाबिलियत के खीझ जनता पर उतारत बिया.\nपटना के कूड़ा मुक्त शहर बनावे के योजना\nबिहार सरकार पटना के अगिला छह महीना के भीतर कूड़ा मुक्त बना दी. एकरा खातिर शहर से सटले ७७ एकड़ जमीन लिहल गइल बा जहवाँ कूड़ा फेंकल जाई. कूड़ा उठावे वाली गाड़ी घर घर से कूड़ा बिटोरल करी आ एह सुविधा खातिर हर घर से पन्द्रह रुपिया शुल्क वसूलल जाई. सड़क पर पहरेदार लगावल जाई जे जेने तेने कूड़ा फेंके वाला लोगन के पकड़ीहें.\nसिंगुर के जमीन के लीज नवीनीकरण करवलस टाटा मोटर्स\nसिंगुर मे विवाद का चलते आपन फैक्टरी गुजरात ले गइला का बावजूद टाटा मोटर्स सिंगुर के जमीन छोड़े के तइयार नइखे आ फेर एक साल के किराया एक करोड़ रुपिया जमा करा दिहलसि. पश्चिम बंगाल सरकार चाहत बिया कि टाटा ऊ जमीन छोड़ देव जवना के ऊ उपयोग में नइखे ले आवत. बाकिर सिंगुर विवाद का चलते करोड़ो के नुकसान झेल चुकल टाटा के योजना कुछ दोसरे बा.\nशोएब कहलन कि सानिया उनकर पहिलका बीबी होखी\nशोएब से तलाक के माँग करत आयशा का बारे में शोएब मानत बाड़न कि ओकरा साथे गलती में निकाह हो गइल रहे बाकिर ओकरा खातिर आयशा के परिवार उनका के धोखा में राख के फरेब कइले रहे. शोएब हैदराबाद चहुँप गइल बाड़न आ सानिया का घरे में ठहरल बाड़न जहाँ बालकनी में उनका के काल्हु देखल गइल. ओने आयशा शोएब का खिलाफ मुकदमा चलावे पर अड़ल बाड़ी. कहत बाड़ी कि शोएब बस उनका के तलाक दे देस सबका सामने. उनका अउरी कुछ ना चाहीं.


जउन हमने के शान हव | Khabar Lahariya (खबर लहरिया)\nखबर लहरिया » जउन हमने के शान हव\nलोगन के बात सुनत मंत्री मनोज राय धूपचंडी\nजिला वाराणसी। बुनकारी समेत हर छोटा से छोटा उद्योग भी मनरेगा में शामिल हा होवे। कुछ अहिंसही योजना लेके दिनांक 29 नवम्बर 2013 के बनारस के वाराणसी पैलेस में एक राज्य स्तरीय मीटिंग भयल। जेमे प्रदेश के कई जिला से लोग आएल रहलन आउर मुख्य अतिथि के रूप में प्रदेश मंत्री मनोज राय धुपचण्डी आएल रहलन।\nगावं से खत्म होत शिल्कारी काम के भी मनरेगा के अन्दर शामिल करल जाए। एही सब बात चीत इ कार्यक्रम में भयल। एमें कई जिला के लोग अपने अपने गांव से खत्म होत पुरानी चीजन खातिर के बात कइलन कि अगर मजदूर के आपन मेहनत के मरदूरी मिले लगी त काम छोड़ के दूसर काम ना करी आउर बनारस के पुरानी चीज भी बचल रही। एमे सदानन्द चक्रवर्ती, अलिल सिंह के. पी. वर्मा उपस्थित रहलन। कई जगह के लोग जइसे महोबा से मोहनलाल, चन्दैली से राजकुमार, मिर्जापुर से पुष्पा सिंह समेत आउर कई लोग अपने अपने जगह के समस्या रखलन।\nमुख्यअतिथि के रूप में आएल मनोज राय धुपचण्डी कहलन कि हम इ सब बात मुख्यमंत्री के सामने रख्खब। उम्मीद हव जल्दी से जल्दी कुछ ना कुछ होई।


सवाल ई बा कि का कवनो सरकारी संस्था पइसा लेके केहु के राज्यपाल के हाथों सम्मानित करवा सकेले? | No. 1 Indian Media News Portal\nसवाल ई बा कि का कवनो सरकारी संस्था पइसा लेके केहु के राज्यपाल के हाथों सम्मानित करवा सकेले?\nपटना। भोजपुरी कलाकारन आ साहित्यकारन का संगे भोजपुरी अकादमी जवन सलूक कइलस, ऊ त सभ केहु जान गइल, लेकिन आज पता चलल ह कि रवि कांत दुबे अउर उनुकर भोजपुरी अकादमी बिहार के माननीय राज्यपाल के भी गुमराह कइलस, अउर निजी स्वार्थ खातिर उनका हाथ से कई गो अइसन लोगन के सम्मानित करवलस, जे ओह स्तर के सम्मान के हकदारे ना रहे। एगो आश्चर्य के बात इहो बा कि अकादमी भोजपुरी के नांव पर कई गो अइसन लोगन के भी सम्मानित करवा दिहल, जेकरा के कबो सार्वजनिक जीवन में भोजपुरी बोलत भी ना देखल गइल।\nएगो सरकारी कार्यक्रम में सबसे आश्चर्यजनक बात ई भइल कि अकादमी सम्मानित होखे वाला लोगन के लिस्ट बनाये से पहिले अपना कार्यकारिणी के एगो बैठक तक बोलावल उचित ना समझलस, अउर एगो बाहरी व्यक्ति (बी. एन. तिवारी) के मनमाना ढंग से कार्यक्रम के संयोजक बना दिहलस। एकरा बाद ई दुनू जाना मिल के जेकरा के मन में आइल, सम्मान दिहल, अउर जेकरा के मन में आइल, ब्रांड-एम्बैसडर बना दिहल, जबकि बिहार सरकार के अनुसार अकादमी का अध्यक्ष का लगे केहु के ब्राण्ड एम्बैस्डर बनाये के अधिकारे नइखे।\nचूंकि ई सम्मान एगो सरकारी संस्था द्वारा भोजपुरी के कुछ तथाकथित महान लोगन के दिहल गइल, ओह से हमनी का आज हर ओह व्यक्ति के बारे में बात करब, जेकरा के भोजपुरी अकादमी सम्मानित कइलस।\n1. डा. वशिष्ठ नारायण सिंह – प्रसिद्ध गणितज्ञ।\n2. श्री रामाज्ञा राम – भिखारी ठाकुर से जुडल बानी।\n3. श्री अक्षयवर दीक्षित – साहित्यकार।\n4. डा. गदाधर सिंह – साहित्यकार, शिक्षाविद।\n5. डा. अरुणेश नीरन – साहित्यकार, विश्व भोजपुरी सम्मेलन से संबंधित।\n6. डा. बी. एन. तिवारी – भोजपुरी कार्यक्रमन में सम्मान लेवे-देवे आ दिलाये में माहिर।\n7. डा. सरिता बुद्धू – मॉरीशस के भोजपुरिया साहित्यकार।\n8. डा. शुक्ला मोहंती – शिक्षाविद, भोजपुरी साहित्य या कला जगत में कवनो योगदान नइखे।\n9. डा. नर्मदेश्वर पाण्डेय – हिंदी साहित्यकार, भोजपुरी साहित्य या कला जगत में कवनो योगदान नइखे।\n10. श्री अजीत दुबे – मैथिली-भोजपुरी अकादमी दिल्ली के उपाध्यक्ष, भोजपुरी साहित्य या कला जगत में कवनो योगदान नइखे।\n11. श्री भरत शर्मा ब्यास – प्रसिद्ध भोजपुरी लोक गायक।\n12. श्रीमती मालिनी अवस्थी – प्रसिद्ध अवधी लोक गायिका, भोजपुरी में भी गायेली।\n13. श्री मनोज तिवारी – भोजपुरी अभिनेता अउर गायक।\n14. डा. गिरिजानंद सिंह विशेसर – मॉरीशस स्थित महात्मा गाँधी संस्थान के भोजपुरी विभाग के अध्यक्ष।\n15. श्री गोरख प्रसाद मस्ताना – भोजपुरी साहित्यकार।\n16. श्री लोक सोहोदेव – ब्रिटेन में कार्यरत भोजपुरी साहित्यकार।\n17. श्री उदेश्वर कुमार सिंह – बिहार से संबंधित एगो अंग्रेजी वेबसाइट के संचालक।\n18. श्री कुमार नयन – हिन्दी साहित्यकार।\n19. श्री दीपेंद्र कुमार – भोजपुरी साहित्यकार, नेपाल से।\n20. श्रीमती होसिला देवी – गायिका, मॉरीशस से।\n21. श्री कन्हैया सिंह – व्यावसायी, समाजसेवी, भोजपुरी खातिर कवनो योगदान नइखे।\n22. श्री शिवजी सिंह – पुर्वांचल एकता मंच के संस्थापक, साहित्य या कला जगत में कवनो योगदान नइखे।\n23. डा. इंद्रनाथ शरण ।\n24. श्री कुलदीप श्रीवास्तव – एगो हिन्दी पत्रिका के संपादक, भोजपुरी साहित्य या कला जगत में कवनो योगदान नइखे।\n25. श्री संजय सिन्हा – व्यावसायी, भोजपुरी साहित्य या कला जगत में कवनो योगदान नइखे।\n26. श्री सुनील सिंह गोपाल – बखोरापुर काली मंदिर ट्रस्ट के प्रमुख, भोजपुरी साहित्य या कला जगत में कवनो योगदान नइखे।\n27. श्री संजय तिवारी – इंडियन सोशल क्लब के मस्कट (ओमान) शाखा से जुडल, साहित्य या कला जगत में कवनो योगदान नइखे।\n28. डा. रवि कांत दुबे – भोजपुरी अकादमी के अध्यक्ष, भोजपुरी साहित्य या कला जगत में कवनो योगदान नइखे।\nजइसन कि एह लिस्ट में साफ-साफ देखल जा सकेला कि कई गो अइसन लोगन के भी माननीय राज्यपाल के हाथों सम्मान दिलावल गइल, जे भोजपुरी साहित्य अउर कला जगत खातिर कुछ नइखे कइले। एह में कई लोगन के चयन के पिछे वजह इहे रहे कि ऊ लोग भी अपना संस्था के मंच पर रवि कांत दुबे के सम्मानित कइ चुकल बा। श्री कुलदीप श्रीवास्तव के चयन के पिछे के कारण ई बा कि ऊ एक बेर बिहार सरकार के आधिकारिक प्रेस-विज्ञप्ति के अध्यक्ष जी के नांव अउर फोटो के साथ, इनिकर लिखल बताके अपना पत्रिका में छाप चुकल बाडन। एहिजा ई बतावल जरुरी रही कि भोजपुरी अकादमी के काम भोजपुरी साहित्य अउर कला के बढावा दिहल ह, ना कि ओह नेता लोग के सम्मानित कइल, जे कबो ना कबो अध्यक्ष जी के भी सम्मानित कइले बा।\nवइसे एहिजा सबसे मजेदार बात ई बा कि अकादमी सिर्फ 21 लोगन के सम्मानित करे के बात सकार रहल बिया, लेकिन एहिजा नामन के संख्या काफी बढ गइल बाटे। त फेर का बाकी लोगन के फर्जी सम्मान मिलल बा? एह में कई लोगन का लगे सम्मान बा, अउर श्री सुनील सिंह गोपाल त बकायदा ओकरा के वापस भी राज्यपाल के पता पर लवटा भी चुकल बाडन, लेकिन उनुकर नांव अकादमी के आधिकारिक सूची में नइखे। ओह से भी अजीब बात ई रहल कि अकादमी अपना मंच पर ओही कार्यक्रम के संयोजक बी. एन. तिवारी अउर खुद अपना अध्यक्ष के सम्मानित करवा लिहलस। का कबो रउआ कवनो आयोजन में आयोजक के खुद के सम्मानित करावत देखले बानी?\nवइसे एह मामला में सबसे गंभीर मोड आज सबेरे आइल, जब प्रसिद्ध व्यावसायी अउर समाजसेवी श्री संजय सिन्हा फेसबुक पर आके रविकांत दुबे पर ई आरोप लगवलन कि उनका से सम्मान के बदले2लाख रुपया माँगल गइल रहे, अउर जब ऊ देवे से इंकार कइ दिहलन, तब दुबे जी उनका के सम्मान ना देवे पर अड गइलन, जबकि बी. एन. तिवारी उनका लगे सम्मान पहुँचा दिहलन। ओकरा बाद रविकांत दुबे फेसबुक के माध्यम से ओकरा के झुठा ठहरावे में लाग गइलन। ई बात काफी गंभीर बा, काहें कि श्री संजय सिन्हा के बयान से अइसन लागता कि आयोजक लोग बकायदा पइसा लेके सम्मान बेचत रहे, अउर सम्मानित होखे वाला लिस्ट में कुछ अउर अइसन लोगन के नाम, जे ओह लायक ना रहे, संजय जी के एह दावा के मजबूती देता। एकरा अलावा रविकांत दुबे खुद फेसबुक पर लिखले बाडे कि कुछ लोगन के नांव पर सम्मान बन गइल रहे, जिनका के बाद में ना दिहे के फैसला लिहल गइल। का माननीय राज्यपाल महोदय के ई बात रहे कि कुछ सम्मान बन गइल बा, अउर ओह पर निगोशिएशन के बाद (अगर कुछ डील बनल, तब) ई फैसला लिहल जाई? का राज्यपाल के नांव के दुरुपयोग नइखे कइले अकादमी? का राज्यपाल का लगे हर ओह व्यक्ति के लिस्ट पहुँचल रहे, जेकरा नांव पर सम्मान (ताम्रपत्र) बनवावल गइल रहे? का राज्यपाल के पुरा तरह से अंधकार में राख के, उनका नांव पर मनमानी नइखे कइले अकादमी?\nअब सवाल ई बा कि का कवनो सरकारी संस्था पइसा लेके केहु के राज्यपाल के हाथों सम्मानित करवा सकेले? ओह से भी गंभीर बात ई बा कि रविकांत दुबे खुद ओही कार्यक्रम के संयोजक बी. एन. तिवारी पर फर्जी सम्मान बांटे के आरोप लगा रहल बाडे, त का बिहार में केहुओ अइसन फर्जी सम्मान बनवा के बँटवा सकेला, जवना पर भोजपुरी अकादमी के अध्यक्ष, बिहार के शिक्षा मंत्री अउर माननीय राज्यपाल के हस्ताक्षर होखो? अगर एह बात में तनिको सच्चाई बा, त बिहार सरकार अउर पुलिस के एह पर अविलंब कार्यवाही करे के चाहीं। कुल मिला के कहल जा सकेला कि भोजपुरी के सम्मान दियाये खातिर बनल एगो संस्था के अध्यक्ष के करतूत का चलते आज समूचा भोजपुरिया समाज में आक्रोश बा।\nअनूप नारायण सिंह की रिपोर्ट.


अक्टूबर 2014 – पृष्ठ5– Anjoria\nखबर पुस्तक चर्चा\nचौधरी कन्हैया प्रसाद सिंह के भोजपुरी एकांकी संग्रह के विमोचन\nअक्टूबर 8, 2014 Editor\nपिछला अतवार का दिने जमशेदपुर के प्रताप कल्याण केन्द्र छोटा गोविन्दपुर के सभागार में आरा के मशहूर साहित्यकार चौधरी कन्हैया प्रसाद सिंह के भोजपुरी एकांकी संग्रह ‘अनुवन्ता’ आ ‘धर्मी’ के…\n– डॉ॰ उमेशजी ओझा ई सही बा कि हमनी के देश के मौजुदा अर्थव्यवस्था ज्ञान आ टेक्नोलॉजी के सहारे जतना आगे जाए के रहे जा चुकल बा. ओकरा बाद हमनी…\nएसएन मेडिकल कालेज आगरा के एम्स जीसन बनावे ला केन्द्रीय स्वास्थ्य मंत्री डा. हर्षवर्धन कालेज प्रशासन के दू सौ करोड रुपिया के योजना बनावे के कहलन. एहमें से 170 करोड…\nहरियाणा के मुख्यमंत्री भूपेंद्र सिंह हुड्डा भाजपा के चुनौती दिहलन कि ऊ साबित क के देखावे कि हुड्डा केहू के सरकार के गैरकानूनी तरीका से जमीन दिहले बावे. एगो चुनावी…\nअक्टूबर 6, 2014 Editor\nतूफानी हवा आ बरखा का चलते पीएम मोदी के नासिक रैली ना हो सकल. महाराष्ट्र में भाजपा ला चुनाव प्रचार करत प्रधानमंत्री नरेंद्र मोदी कहलन कि उ बाला साहेब खातिर…\nटटको में टटका खबर, 04 अक्टूबर 2014, शनिचर\nअक्टूबर 5, 2014 Editor\nसुरेश रैना के नाबाद 109 का बदौलत चेन्नई सुपर किंग्स शनिचर का दिने एम. चिन्नास्वामी स्टेडियम में भइल चैम्पियंस लीग बीसबीसा के फाइनल मुकाबला में कोलकाता नाइट राइडर्स के आठ…\nटटको में टटका खबर, 03 अक्टूबर 2014, शुक\nअक्टूबर 4, 2014 Editor\nपटना गाँधी मैदान मे॓ रावण के पुतला जरवला का बाद कुछ लोग बिजली के तार टूट के गिरे के अफवाह उड‌़ा दिहल जवना से मचल भगदड़ मे॓ ३३ आदमी के…\nअक्टूबर 3, 2014 Editor\nओलंपिक गोल्ड क्वैस्ट नाम के संस्था इंचियोन एशियाई खेल का दौराम अपना सेमीफाइनल मुकाबला में मिलल विवाद वाला हार के विरोध करे के हिम्मत देखावे खातिर भारत के महिला मुक्केबाज…\nअक्टूबर 2, 2014 Editor\nअंतर्राष्ट्रीय अमेच्योर मुक्केबाजी संघ भारत के महिला मुक्केबाज सरिता देवी का खिलाफ कार्रवाई करी. सरिता देवी अपना खिलाफ बेइमानी से दिहल फैसला के विरोध करत कांस्यपदक ना पहिरली आ ओहिजे…


EVM मशीन से संबंधित वीडियो लिंक. | जिला राजनांदगांव की आधिकारिक वेबसाइट\nमुख्य पृष्ट हमारे बारे में अधिनियम और नियम कार्यक्रम और योजनाएं संगठन चार्ट कौन क्या है संस्कृति एवं पर्यटन सेवाएँ सूचना पट्ट समाचार भर्ती निविदाएं आँकड़े मुख्य कड़ी जिले के विभाग मुख्य विभाग अन्य कड़ी संपर्क आप यहाँ हैंमुख पृष्ठ » EVM मशीन से संबंधित वीडियो लिंक.\nEVM मशीन से संबंधित वीडियो लिंक.\nशनिवार,3जून, 2017


29 अगस्त से रिलीज होखी ‘एक लैला तीन छैला’ – Anjoria\n29 अगस्त से रिलीज होखी ‘एक लैला तीन छैला’\nअगस्त 5, 2014 एक लैला तीन छैला\nआर. एम. फिल्म्स प्रा.लि. के बहुचर्चित फिलिम ‘एक लैला तीन छैला’ के दर्शकन खातिर इनामन के बौछार संगे 29 अगस्त से बिहार आ झारखण्ड में रिलीज कइल जाई. एकर निर्माता सन ऑफ मल्लाह मुकेश साहनी एलान कइले बाड़न कि हर दर्शक के टिकट संगे एगो लकी कूपन दिहल जाई. जब एह लकी ड्रा के पुरस्कार निकालल जाई त पहिला विजेता के नैनो कार आ दुसरका के मोटर साईकिल दिहल जाई. एकरा अलावहुँ बहुते इनाम दर्शकन के दिहल जाई. दावा बा कि शाद कुमार निर्देशित ई फिलिम मनोरंजन करे का साथही भोजपुरी सिनेमा के लमहर ऊँचाईओ दी.


(बिना रैंक कइल): एंजियोस्पर्म Angiosperms\n(बिना रैंक कइल): यूडिकॉट्स Eudicots\n(बिना रैंक कइल): रोसाइड Rosids\nऑर्डर (Order): सैपिंडेल्स Sapindales\nपरिवार: एनाकार्डियासिया Anacardiaceae\nजाति (Genus): मैंगिफेरा\nप्रजाति: मैंगिफेरा इंडिका\nMangifera austro-yunnanensis (मैंगिफेरा ऑस्ट्रो-युन्नानेसिस)हू\nबनस्पति बिज्ञान के बर्गीकरण के हिसाब से एह जाति के सगरी पौधा एनाकार्डियासिया परिवार के सदस्य हवें, जेवना में काजू नियर अन्य कई गो फेड़ भी शामिल बाने। आम दक्खिनी एशिया, मने की भारत आ आसपास के देस सभ, के मूल पैदावार हवे जहाँ से "भारतीय आम" (मैंगीफेरा इंडिका) बाकी जगह पहुँचल आ आज के समय में गरम प्रदेसन में एही फल के खेती सभसे ढेर हो रहल बाटे।\nआम भारत, पाकिस्तान आ फिलिपींस के राष्ट्रीय फल हवे आ बांग्लादेश के राष्ट्रीय फेड़ हवे।\n5 कुछ परसिद्ध किसिम\nकेरल में एक ठो आम के फेड़\nअलफांसो आम के टिकोरा आ मउर के फूल\nआम के फेड़ 35–40 मी (115–131 फीट) तक ले ऊँच हो सके ला, आ एकरे ऊपरी फइलाव के गोलाई 10 मी (33 फीट) व्यास बाला हो सके ला। ई फेड़ बहुत लंबा समय ले जियत रहे ला, कुछ अइसन नमूना भी देखे में आइल बाने जे 300 साल के होखले के बावजूद फरत मिलल बाने। गहिरा माटी में, मूसर वाली जरि लगभग6मी (20 फीट) भीतर ले चल जले आ एकरे चारों ओर बड़हन बिस्तार में अउरी सोरि सभ फइले लीं; इनहन के अलावा कई ठो अइसन सोरि भी होलीं जे जमीन में कई फीट अंदर ले जालीं आ फेड़ के खड़ा रहे में लंगर नियर मदद करे लीं। पतई सभ सदाबहार होलीं, एक के बाद एक कंछी में साधारण तरीका से जुड़ल होलीं आ इनहन के लंबाई लगभग 15–35 सेमी (5.9–13.8 इंच) आ, चौड़ाई 6–16 सेमी (2.4–6.3 इंच) होले; एकदम नौनिहाल पतई सभ नारंगी-गुलाबी, तेजी से कुछ बड़ भइले पर बैंगनी या चमकदार गहिरा लाल आ फिर रूढ़ भइले पर गहिरा हरियर रंग के हो जालीं। फूल लगभग 10–40 सेमी (3.9–15.7 इंच) लमहर झोंप में लागे लें; हर एक सफेद रंग के आ फूल पाँच गो पंखुरी वाला होला जिनहन के लंबाई 5–10 मिमी (0.20–0.39 इंच) होला; हल्का मादक महक वाला ई फूल दूर से फुलाइल होखे के सूचना देलें। आम के लगभग 400 किसिम सभ के पता बा जिनहन में ज्यादातर गरमी के सीजन में फरे लें, जबकि कुछ में साल में दू बेर फर लागे ला। फर के पाके में तीन से छह महिन्ना के समय लागे ला।\nपाकल फर के रूपरंग आ साइज भी अलग-अलग होला। आम के बिबिध किसिम सभ में पीयर, संतरहवा, लाल, भा हरियर रंग के हो सके लीं आ अंदर एक ठो लमछर आ चापट कोइली होला जेकरा चारों गूदा लपटाइल रहे ला आ कोइली रेशा निकल के गूदा में समाइल रहे लें जेकरा कारन ई जल्दी कोइली से अलगा ना होला। पाकल, बिना छीलल आम ईगो खास तरह के मीठ महक देला। कोइली में अंदर 1–2 मिमी (0.039–0.079 इंच) मोटाई के सिंगल बीया होले जे लगभग 4–7 सेमी (1.6–2.8 इंच) लमहर होले। बीया के अंदर ओधी के भ्रूण होला। आम के बीया हठबीया (recalcitrant) होले आ ई वातावरण के जमा देवे वाला तापमान या फिर बहुत सूखा ना बर्दास्त क सके लें।\nभोजपुरी, मैथिलि, हिंदी आ कई अन्य भाषा सभ में एह फल के नाँव आम, संस्कृत के आम्रः शब्द से निकलल हवे।\nजबकि अंगरेजी शब्द "मैंगो" (mango) (बहुवचन में "मैंगोस" (mangoes भा mangos) मूल रूप से मलयालम भाषा के "मान्ना" भा "मांगा" से पुर्तगाली भाषा से हो के पहुँचल, लगभग 1498 में जब केरल से यूरोप खातिर मसाला के ब्यापार होखे। एह शब्द के कौनों यूरोपीय भाषा के लिखित सामग्री में पहिला रिकार्ड इटली के लेखक लुडोविसो दि वर्देमा के 1510 के लिखल चीज में "मांगा" (manga) के रूप में मिले ला; फ्रांसीसी भाषा आ परंपरागत-बाद के लैटिन भाषा में एही जा से अनुवाद हो के पहुँचल; अंगरेजी में "-ओ" कईसे जुड़ गइल ई बात साफ नइखे।\nदक्खिन एशिया में आम के खेती भा बागबानी हजारन साल से हो रहल बा आ ई ईसा पूर्व पाँचवीं-चउथी सदी में दक्खिन पुरुब एशिया में पहुँचल, आ दसवीं सदी ईसवी में अफिरका महादीप में पूरबी हिस्सा में एकर खेती सुरू गइल। 14वीं-सदी के मोरक्को देस के यात्री इब्ने-बतूता एकरा के मोगादिशू में पावल जाए के बिबरण दिहले बाने। बाद में एकर बागबानी ब्राजील, बरमूडा, वेस्ट इंडीज आ मैक्सिको में होखे लागल जहाँ कहीं उचित जलवायु मिलल।\nवर्तमान में आम के बागबानी सगरी बर्फ रहित इलाका में, उष्णकटिबंधीय आ उपोष्ण कटिबंधीय इलाका में होखे लागल बाटे; हालाँकि आज भी दुनिया के कुल आम पैदावार के आधा हिस्सा अकेले भारते में पैदा होला, दुसरा नंबर पर चीन बाटे। आम के खेती स्पेन के अंडालूसिया में भी होला काहें से कि इहाँ के समुंद्र किनारे के उपोष्णकटिबंधी जलवायु यूरोप के मुख्य भूमि के एकलौता अइसन हिस्सा सभ में बा जहाँ उष्णकटिबंधी पौधा सभ के उपज हो सके ले। स्पेन के कब्जा वाला, कनारी दीपसमूह दुसरा उल्लेखनीय इलाका बा जहाँ आम के पैदावार होले। बाकी अन्य आम उपजावे वाला जगह सभ में उत्तरी अमेरिका के फ्लोरिडा आ कैलीफोर्निया ने कोचेला घाटी, दक्खिन अमेरिका आ मध्य-अमेरिका में, कैरीबियन देस सभ में, हवाई में, दक्खिनी, पच्छिमी आ मध्य अफिरका में, ऑस्ट्रेलिया, चीन, दक्खिन कोरिया, पकिस्तान, बांग्लादेश आ दक्खिन पुरुब एशिया बानें।\nभारत आम के सभसे बड़ उत्पादन करे वाला होखे के बावजूद, आम के बिस्व ब्यापार में खाली भर 1% हिस्सेदारी करे ला काहें से कि इहाँ खुदे एकर जयादातर खपत हो जाला।\nआम के ब्यापार होखे वाली ज्यादातर किसिम सभ मूल रूप से क्यूबा के आम के किसिम गोमेरा-1 के जरि पर कलम लगा के उपजावल जालीं काहें की ई समुंद्र किनारे के भूमध्यसागरीय इलाका के आबोहवा के अनुकूल पड़े ला। आम के 1,000+ किसिम सभ में से ज्यादातर के कलमी आम के रूप में उपजावल जा सके ला। आम के कुछ छोटहन लंबाई वाली किसिम के सजावटी पौधा के रूप में भी इस्तमाल होला।\nआम के फसल कई तरह के रोग आ बेमारी से भी प्रभावित होले।\nआम* के पैदावार (मिलियन टन)\nभारत 18.0 19.5\nचीन 4.45 4.8\nथाईलैण्ड 3.14 3.8\nइंडोनेशिया 2.06 2.6\nमेक्सिको 1.90 2.0\nपूरा बिस्व 41.56 50.6\n* एह में मैंगोस्टीन आ अमरुत सामिल बा\nसोर्स: FAOSTAT, अमेरिका\nएही तरह से, अगर पुराना आँकड़ा देखल जाय तब साल 2013 के आँकड़ा अनुसार, आम, अमरुत आ मैंगोस्टीन के सामूहिक रूप से कुल उत्पादन 430लाख टन भइल, एह में 42% हिस्सा भारत देस में पैदा भइल (18 मिलियन टन)। चीन आ थाईलैंड क्रम से दुसरा आ तिसरा नमर पर रहलें।\nकुछ परसिद्ध किसिमसंपादन\nअलफांसो- या हापुस\nआम्रपाली- दसहरी आ नीलम के संकर\nचौसा- पाकिस्तान के खास किसिम\nदसहरी- मलीहाबाद, लखनऊ के खास\nलंगड़ा- बनारस आ बिहार के आम\nजर्दालु- बिहार के भागलपुर जिले में भवनाथपुर गाँव के प्रसिद्ध जर्दालु 2018 में GI टैग प्राप्त\nअलफांसो चाहे हापुस\nपाकिस्तान के मीरपुर ख़ास के सिंधरी आम\nबनारस के ख़ास चीज, लंगड़ा आम\nफिलिपींस के राष्ट्रीय फल, कैरीबाऊ आम\n↑ "Mangifera austroyunnanensis Hu — The Plant List" (English में). Theplantlist.org. 23 मार्च 2012. पहुँचतिथी 21 जून 2016.\n↑ मॉर्टन जे॰ (1987). "मैंगो" [आम]. फ्रूट्स ऑफ़ वार्म क्लाइमेट्स [गरम जलवायु के फर]. न्यू-क्रॉप, न्यू क्रॉप रिसर्च ऑनलाइन प्रोग्राम, सेंटर फॉर न्यू क्रॉप्स & प्लांट प्रोडक्ट्स, पुरुडू यूनिवर्सिटी. पप. 221–239.\n↑ "Mango tree, national tree" [आम के फेड़, राष्ट्रीय फेड़]. 15 नवंबर 2010. पहुँचतिथी 16 नवंबर 2013.\n↑ "Mango". California Rare Fruit Growers. पहुँचतिथी4नवंबर 2015.\n↑ "Mango (Mangifera indica) varieties". toptropicals.com. पहुँचतिथी2जनवरी 2014.\n↑ Marcos-Filho, Julio. "Physiology of Recalcitrant Seeds" (PDF). Ohio State University. पहुँचतिथी3दिसंबर 2014.\n↑ Kavita Basu; Dr. D. V. Singh (28 अप्रैल 2014). Naveen Hindi Vyavharik Vyakaran Tatha Rachna Bhaag-7: For Class-7. Goyal Brothers Prakashan. पप. 15–. GGKEY:JRAQERP0LAE.\n↑ "Definition for mango - Oxford Dictionaries Online (World English)". Oxforddictionaries.com. पहुँचतिथी 17 जून 2012.\n↑ Oxford English Dictionary Online entry mango, n. 1. (Draft revision Sept. 2010, retrieved 13 अक्टूबर 2010)\n↑ 12.0 12.1 Ensminger 1994: 1373\n↑ Watson, Andrew J. (1983). Agricultural innovation in the early Islamic world: the diffusion of crops and farming techniques, 700–1100. Cambridge, UK: Cambridge University Press. पप. 72–3. ISBN 0-521-24711-X.\n↑ "India world's largest producer of mangoes, Rediff India Abroad, 21 अप्रैल 2004". Rediff.com. 31 दिसंबर 2004. पहुँचतिथी 31 जनवरी 2013.\n↑ "Mad About mangoes: As exports to the U.S. resume,ajuicy business opportunity ripens, India Knowledge@Wharton Network, June 14, 2007". Knowledge.wharton.upenn.edu. 14 जून 2007. पहुँचतिथी 31 जनवरी 2013.\n↑ "USAID helps Indian mango farmers access new markets". USAID-India.3मई 2006. ओरिजनल से 1 जून 2006 के पुरालेखित.\n↑ Archived 11 November 2011[Date mismatch]वेबैक मशीन पर .\n↑ "USAID Helps Indian Mango Farmers Access New Markets". ओरिजनल से 1 जून 2006 के पुरालेखित.\n↑ "actahort.org". actahort.org. पहुँचतिथी 31 जनवरी 2013.\n↑ 21.0 21.1 "Production of mangoes, mangosteens, and guavas in 2017, Crops/Regions/World list/Production Quantity (pick lists)". UN Food and Agriculture Organization, Corporate Statistical Database (FAOSTAT). 2017. पहुँचतिथी 16 अप्रैल 2019.\n↑ "Production/crops of mangoes including mangosteens and guavas for 2013". United Nations Food and Agriculture Organization, Statistics Division. 2013. पहुँचतिथी 20 मार्च 2016.\n"https://bh.wikipedia.org/w/index.php?title=आम&oldid=696887" से लिहल गइल\nLast edited on 29 जून 2021, at 15:36\nएह पन्ना पर आखिरी बेर संपादन 29 जून 2021 के 15:36 बजे भइल रहल।


बकसऽ ऐ बिलार, मुरुगा बाँड़ हो के रहीहें : बाति के बतंगड़ – 15 – Anjoria\nदिसम्बर 20, 2016 बकसऽ ऐ बिलार, बाति के बतंगड़, मुरुगा बाँड़ हो के रहीहें\nमोदी जी नोटबन्दी के एलान का कइलें, जनता के शुभचिन्तक होखे के स्वांग करत नेतवन के लाइन लाग गइल. दीदीया आ बहिना के त बाते छोड़ीं बबुअवो कूद फान मचावे लागल बा. अचके में देश के सगरी समस्या खतम हो गइल बा. ना कहीं डकैती होखत बा, ना अपहरण, नक्सली आ आतंकियो हरकतन प लगाम लाग गइल होखे जइसे. रंगदारन के तरीका बदलि गइल बा. अब ऊ छोट छोट व्यापारियन के लाख दू लाख के नोट दे के छुट्टा करावे के धमकी देत बाड़ें सँ. चारा से पइसा बनावे वाला चारा चोर परेशान हो गइल बा. एही जिनिगी मे ओकरा देखे के मिल गइल पइसा के चारा बनत. उहो जनता के शुभ चिन्तक बनि के घूमत बाड़न. लोहियावादी परिवार के झगड़ा ओरा गइल. भोपाल जेल से भागल आतंकियन के मुठभेड़ क के मार गिरावे के मुद्दा भुला गइल बा. जब आपन जान साँसत में पड़ि गइल बा त मजबूरी में जनता के उकसावे के कोशिश होखत बा.\nओने जनतो अपने परेशानी में हलकान बिया. घर के सगरी सवांग कवनो ना कवनो बैंक का लाइन में खड़ा बाड़े. बेरोजगारन के बेरोजगारी दूर हो गइल बा. आपन ना त दोसरे के पइसा भँजा के कुछ दिहाड़ी मिल जात बा. जनता के एह बाति से तनिको मतलब नइखे कि चिट फंड के पइसा, टिकट के कमाई, घोटाला के धन, कालाबाजारी के कमाई, नक्सलियन के वसूली, घूसखोरी के रुपिया के कइसे बचावल जाव. ओकरो मालूम बा कि ओकर शुभचिन्तक होखे के स्वांग करत एह नेतवन के असल चिन्ता का बा. एहिसे ऊ एह लोग के अपना रुख से जता देत बिया कि – बकसऽ ऐ बिलार, मुरुगा बाँड़ हो के रहीहें !\nएह देश के लोगन के पुरान अनुभव बा लाइन लगावे के बाकिर अबकी एगो नया अनुभव होखत बा. अध-अध किलोमीटर लमहर लाइन लागत बाड़ी सँ बाकि कतहीं कवनो बवाल नइखे होखत आ ई देखि के एह नेतवन के फिकिर अउर बढ़ल जात बा. ई लोग एही फेरा में लागल बा कवना तरह से जनता के भड़कावल जाव कि देश में बवाल हो जाव आ मोदी सरकार सकेता में पड़ि जाव. मीडिया के कुछ एंकरन के परेशानी देखल बनत बा. ओहु लोग के नइखे बुझात कि देश के लोग के ठकुआ काहे मरले बा. यूपी पंजाब के चुनाव कपारे बा आ लोग बहके ला तइयार नइखे.\nओने मोदी के राजनीति सफल होखल जात बा. हिन्दू-मुसलमान, अगड़ा-पिछड़ा के लड़ाई कतना आसानी से गरीब बनाम अमीर के लड़ाई बनि गइल बा. धनबल के बेंवत खतम होखत लउकत बा. बाकि देश के बाकी गोल एह लड़ाई में अतना आसानी से हरदी-गुरदी बोले ला तइयार नइखन. सभे साँस थमले समय के इन्तजार करत बा. देखल चाहत बा कि बैंकन का लाइन में खड़ा भइल लोग कब खाली होखत बा. खाली दिमाग शैतान के घर. जसहीं एह लोग के फौरी चिन्ता खतम होखी तरह तरह के बहाना से आग लगावे के कोशिश शुरू हो जाई.\nचलत-चलत एगो वाकया सुनवले जात बानी. एगो नौकर आपना मालिक-मलकिनी के किचकिच से परेशान हो गइल रहुवे. कबो समय पर दूध ला औंटाये के शिकायत, त कबो गाढ़ ना होखे के. कबो दही पातर हो जाव, त कबो खट्टा. आजिज आके एकदिन दूधवे उठा के पी गइल. कहलसि कि –\nना औंटब ना पौढ़ब, ना दही जमाएब. दूधवे उठा के पी जाएब, एकेगो ओरहन रही.\nआ सचहूं आजु देश का सोझा एके गो समस्या रहि गइल बा – नोट कइसे बदलाव.


सून नदिया किनार | Sun Nadiya Kinar | Chhath Geet | जोगीरा\nHome छठ गीत सून नदिया किनार | Sun Nadiya Kinar | Chhath Geet\nसून नदिया किनार | Sun Nadiya Kinar | Chhath Geet | Kalpna Goswami | Jogira & Khanti Bhojpuriya\nपरनाम ! रउवा लोग के स्वागत बा !\nआयीं सुनल जाव छठ गीत (Chhath Geet) सून नदिया किनार जवना के गइले बानी कल्पना गोस्वामी जी, संगीतकार बानी प्रिंस कुमार पाण्डेय जी, गीतकार बानी संजीव कुमार त्यागी जी।\nगायिका – कल्पना गोस्वामी\nसंगीतकार – प्रिंस कुमार पाण्डेय\nगीतकार – संजीव कुमार त्यागी\nरिकॉर्डिंग – काका स्टूडियो\nछायाचित्र – दीपक तिवारी, पप्पू यादव\nछठ पूजा कहीं, छठ परव कहीं , षष्ठी पूजा कहीं, भा सूर्य उपासना कहीं, सभे एकही व्रत के अलग-अलग नांव हऽ, जवन कातिक माह के अंजोरिया में षष्ठी तिथि के हिन्दू के मनावे वाला एगो पवित्र परब हऽ। ई पहिले बिहार, झारखंड, उत्तर प्रदेश आ नेपाल के तराइयन में मनावल जात रहे। बाकी अब एकर फइलाव देश भर में होखत विदेशों में बढ़त जाता। ई अइसन निर्जला आ शुद्ध सूरूज भगवान के उपासना के बरत हऽ कि तनिको असुद्धि भइला पर तुरंते कुफल मिल जाला।\nई बरत साल में दू बेरा मनावल जाला। जवन कातिक आ चइत माह में होला। दूनू अंजोरिये के छठे दिनहीं मनावल जाला। कातिक वाला के कतिकी आ चइत वाला के चइती छठ कहल जाला। एकर बड़ा कठोर नियम-नेत होला, जेकर पालन करत बरती अपना बरत के शुद्ध मन से निभावेला। एह परब के पहिले खाली मेहरारूए करत रहली, बाकी बाद पीछे मरदो करे लगलन। आ अब दूनू बेकत एक दूसरा के सहयोग करत एह परब के करत बा लोग। ई व्रत बांझन के पुत देला, निर्धन के धन देला, कोढियन के स्वथ्य काया देला, आ निर्बल के बल देला।\nबिनीता सिंह, अमृता राय सिंह, सोनी सिंह, बाबा नीरज, शिखा सिंह, आयुषी सिंह, सुरभी सिंह, सीपू सिंह, पारुल सिंह, पीहू।\nJogira and Khanti Bhojpuriya present Chhath geet Sun Nadiya Kinar which sang by Kalpna Goswami, written by Sanjiv Kumar Tyagi, and music by Prince Kumar Pandey.\nMust see our chhath puja song and share your feedback.\nजानीं छठ पूजा के बारे में: https://www.youtube.com/watch?v=oubeN2F0HLI&t=143s\nहमार यूटुब चैनल के सब्सक्राइब करे खातिर क्लिक करीं :\nभोजपुरी में कथा कहानी, कविता ग़ज़ल, किताब आ गीत पढ़ें खातिर देखीं https://www.jogira.com\nपिछला लेखदेवदास पारो | भोजपुरी कहानी | अब्दुल ग़फ़्फ़ार\nरिया सिंह की चरणों की सौगन्ध\nरानी चटर्जी पंजाबी फिल्‍म आसरा मे गुग्‍गू गिल के साथ नजर...


संगीतकार धनंजय मिश्रा के ‘ पागल बनईबे का रे पतरकी… - cartoondhun\nHome भोजपुरी भोजपुरिया माटी संगीतकार धनंजय मिश्रा के ‘ पागल बनईबे का रे पतरकी…\nDhananjay Mishra / Artist - Omprakash Amritanshu\nसंगीतकार धनंजय मिश्रा के “पागल बनईबे का रे पतरकी ? पागल बनईबे का ? साथ में “ही ही ही ही हँस दिहलें रिंकिया के पापा ।” खेसारी लाल यादव आ मनोज तिवारी के गावल ई दूनो गीत जब – जब गावल – बजावल जाई । भोजपुरिया सूरज मिश्रा जी के बहुते याद आई । नम आँख से आंसू छलक जाई । रोम – रोम सिहर जाई । रिंकिया के पापा धनंजय मिश्रा के सबसे अनमोल कृति रहे । आज भी बा आ हमेशा रही । उनकर संगीतबद्ध रचना हमेशा कान में रस घोलत रही । आज भले संगीतकार धनंजय हमनी के छोड़ गइलन । लेकिन सौग़ात में सैकड़ों भोजपुरी धुन भी त दे गइलन । ई धुन हमेशा अगिला पीढ़ी के राह दिखाई । धनंजय मिश्रा के नाम भोजपुरी इतिहास में सबसे ऊपर दर्ज कराई ।\nसंगीत के उत्पति कब आ कइसे भइल कहल मुश्किल बा । डार्विन के अनुसार “ पशु रति के दौरान मधुर ध्वनि करते हैं । संभवतः मनुष्य ने जब ऎसी ध्वनि का अनुकरण किया तो संगीत का उद्भव हुआ ।” उन्नीसवीं शदी के उतारार्द्ध में भारतेन्दु जी कहलें कि ” संगीत के उत्पति मानवीय संवेदना के साथ भइल ।” भारतीय संगीत के जन्म वेद के उच्चारण में देखल जा सकेला ।\nसंगीतकार आउर बैंजो वादक –\nजिला गाजीपुर उत्तर प्रदेश के निवासी धनंजय मिश्रा सधारण से असधारण व्यक्तित्व हासिल कइलें । आम बैंजो वादक से ख़ास संगीत कम्पोजर हो गइलें । एक तरफ संघर्ष के ई रास्ता बहुत कठिन आ कठोर रहे । दूसरा , सफल होखे के जुनून दिल के झकझोरत रहे । धरती पर निवास करे वाला प्राणी आसमान में उड़े के सपना देखे , त लोग ओकरा ऊपर हँसेला । तरह – तरह के व्यंग्य वाण से सामने वाला के खोभेला । एह व्यंग्य वाण के परवाह ना करत , जे आगे बढ़ेला । ऊहे एक दिन सफलता के मिठा स्वाद चखेला । कामयाबी के फल कवनो पेंड़ पर ना फरेला । ई अइसन फल ह जेकरा के चखे खातिर कड़ा संघर्ष करे के पड़ेला ।\n1995 में दिल्ली खातिर डेग बढ़ल । मन ललायित रहे आत्मविश्वास से भरल । ओह समय भोजपुरी एल्बम के दुनिया में खुब रहे चहल – पहल । T-series कम्पनी कलाकार लोगन से रहत रहे भरल । एहिजा भरत शर्मा , मुन्ना सिंह , छैला बिहारी , बालेश्वर आ शारदा सिन्हा से भइल मुलाकात । मिश्रा के जीवन में धीरे – धीरे होखे लागल प्रभात । एह लोगन से संगीतकार बने के आशीर्वाद मिलल । फिर , पाँव जमल त कबो ना हिलल ।\n2003 में ‘रिंकिया के पापा’ सुपर हिट एल्बम से संगीतमय शोहरत बटोरले रहलें । एह गीत के धुन में गजब के नयापन बा । आज भी पुराना चाउर में ऊहे सुगंध , ऊहे महक बा । मनोज तिवारी के क़रीब 1500 गीतन के संगीत अकेले धनंजय मिश्रा के नाम से बा ।\nधनंजय मिश्रा के फ़िल्मी सफ़र –\n“गंगा के पार सईयां हमार” से भोजपुरी फिल्मी सफर के शुरूआत भइल । डेग बढ़ल त बढ़त चल गइल । संगीतकार धनंजय लगभग 200 फ़िल्म में काम कइलें । आपन रचनात्मक संगीत के माध्यम से भोजपुरी माटी के धन्य कइलें । लव मैरिज , जय वीरू , संघर्ष आ नागराज जइसन सिनेमा में मधुर संगीत से सजवलें । कसम पैदा करने वाले की , भूमि पुत्र आ श्रीमान ड्राइवर बाबू के सफलता के वजह इनकर संगीत भी रहे । दरोगा जी चोरी हो गई आ दबंग सरकार जइसन प्रमुख फिल्म में संगीत के खुब सराहना भइल । हर बार भोजपुरी श्रोता के मन झूम – झूम गइल ।\nभोजपुरी के अलावा दू गो मैथिली सिनेमा आ ढ़ेर सारा एल्बम में इनकर नाम बा । का ई काम कवनो आसान बा ? एकरा अलावे तेलुगु आ हिन्दी फिल्म में भी संगीत दिहलें । आपन चाहे वाला के मंत्रमुग्ध कइलें ।\nधनंजय मिश्रा के संगीत रचना में लोकधुन के महक रहे । तबहीं त लोक में इनकर धुन चहक रहे । काहे से कि लोकधुन के रस सबसे मिठा होखेला । जे एहमें डुब जाला ऊ सबसे खुबसूरत संगीतकार बनेला । धनंजय के ह्रदय लोकधुन के अनेक धुन से सजल रहे । इनकर हर संगीत माटी के महक से संवरल रहे ।\nधनंजय के शोक में भोजपुरी इंडस्ट्री –\n4 जून 2020 के एगो दु:खद समाचार सउँसे भोजपुरी इंडस्ट्री के हिला के रख दिहलस । धनंजय मिश्रा अब एह दुनिया में ना रहलें , ई समाचार सभे के शोक में डूबा लिहलस । 45 साल के भोजपुरिया हमनी के छोड़ गइलें । आपन संगीत रस के फुहार बरसा के मुख मोड़ लिहलें ।\nधनंजय मिश्रा हम सभी से अलविदा होकर चल पड़े । इनके जाने से भोजपुरी फ़िल्म संगीत को अपूरणीय क्षति हूई है । वे व्यवहार कुशल थे । अपने काम के प्रति ईमानदार भी । मुझे तो हमेशा अपना बड़ा भाई मानते थे । मैं उनकी एक – एक बात को याद करके उनकी उपस्थित महसूस करता हूँ । भाई आपको शत – शत नमन – वरिष्ठ गीतकार बीरेन्द्र पाण्डेय\nसंगीतकार मधुकर आनंद दु:ख व्यक्त करते हुए कहते हैं – भोजपुरी इंडस्ट्री ने एक बहुत हीं होनहार व्यक्तित्व खो दिया । हमेशा मस्त और मुस्कुराता हुआ नेक दिल इंसान के साथ क्या हुआ ? ईश्वर धनंजय मिश्रा के आत्मा को शांति प्रदान करें । उनके परिजनों को यह दु:ख सहन करने की शक्ति दें ।\nसंगीतकार धनंजय के संगीत के भोजपुरिया जनमानस में खुब स्नेह मिलल । जवना से इनकर आत्मविश्वास कबो ना डिगल । संगीत के अनेको बार बेस्ट म्युजिक अवार्ड से नवाजल गइल । श्रोतागण के तरफ से आदर – सम्मान के कबो कमी ना भइल ।\nTags: गंगा के पार सईयां हमारगाजीपुरतेलुगुधनंजय मिश्राबीरेन्द्र पाण्डेयबैंजो वादकभोजपुरीभोजपुरी फिल्ममैथिलीसंगीतसंगीतकारहिन्दी फिल्म\nभोजपुरी लोक संगीत के मिठास में भरत शर्मा ‘व्यास’ ..\nप्रथम राष्ट्रपति देशरत्न डा0 राजेन्द्र प्रसाद…


आपन कोलकाता की सर्दी के भी एगो अलग ही मज़ा बाटे - Bhojpuri Xpress\nसाल 2019 में आज दूसरा हाली हम रउआ से मिल रहल बानी... सब ठीक बाटें बस अबकी सर्दी में तनी कमी बा... अब ईss जाड़ा हमरे कम लागता कि रउवो अइसने बुझाता... ओइसे आपन कोलकाता की सर्दी के भी एगो अलग ही मज़ा बाटे... भले ए साल तनी कम ही सही। खैर! हम तss भगवान् से इहे मनाव तानी कि कोलकाता के जल्दी से लन्दन बना दे... एss से केहू के मनोकामना भी पूरा हो जाई और हमनी के बिना पैसा खर्च किये बर्फ़बारी भी देखे के मिल जाई... कोलकाता लन्दन नियन साफ़ सुथरा बनी कि ना इss तss हम ना बता सकी मगर हाँ ! कुछ तss होखी जवना के देख के दिल गार्डेन गार्डेन हो जाई|\nखैर! दिल के आजकल हम ज़्यादा काम ना करे देनी... कहीं दिल अगर टूट जाई तss हम दिल के एने वोने कैसे फेकब? भाई! हमरा से सड़क पर कचरा तss फेकल ना जाला... का करी? कबो-कबो तss इहो देखे में मिलेला कि अच्छा भला इंसान आपन-आपन बालकनी से कचरा के बैग सीधे सड़क पर दे मारेला... अब डिसिप्लिन के बात कई के का होखी एइजा तss नेता मंत्री भी क़ानून के ना माने चाहे ला लोग। कहीं पुलिस आपन काम करे चाहतिया तss ओमे भी नेता मंत्री के बलून नियन फुलल इगो के ठेस पहुंचेला... हम तss कुछ-कुछ अइसन नेता मंत्री के चिन्हेनी... जे कवनों तरह के रुल ना माने चाहे ला लोग... कई दफा तss इ भी बात हमरा कान में आईल बाटे कि नियम क़ानून आम जनता खाती बनावल जाला नेता मंत्री खाती ना... हमरा त इ हे ना बुझाला कि अपना देश के नेता मंत्री कब खुद के आम जनता समझी लोग| वोइसे अगर गौर कईल जाओ त इ बात सामने आयी कि इ नेता मंत्री के अगर केहू भगवान् बनवले बाटे... तss उss हमनी के ही... का उत्तर प्रदेश... का बिहार... का बंगाल... सब जगह के एक ही कहानी बाटे... बल्कि हम तss इहे कहब कि अपना बंगाल के नेता मंत्री के कम से कम दिल तss बाटे... इss बात से रउआ सभे भी इनकार ना करब... का जी ठीक कह तानी नू?\nआज कल हम बॉलीवुड के कई स्टार से काफी खुश बानी... भाई... कई फिल्म अभिनेता अपना आप के सोशल वर्क से जोडले बा लोग... सबसे महत्वपूर्ण बात कि उ अभिनेता छुप-छुप के इ नेक काम में हाथ बटावता लोग और इss भी कहता लोग कि उनकरा इss काम से कवनों पब्लिसिटी ना चाहीं... हमार नाम मोगाम्बो त ना हss फिर भी हम बॉलीवुड स्टाइल में कहब कि मोगाम्बो खुश हुआ। साल के पहिला महीना ह... नीमन नीमन बात करे के चाही का जी? ठीक नू!\nहमार नज़र खाली कोलकता पर ही ना रहेला... कोलकाता के बाहर भी हम ध्यान रखेनी... सब जगह के बात करत रहब... रउआ सभे खुश रही ... ज़िन्दगी के मज़ा लेत रही... जतना सर्दी मिल रहल बाटे उss सर्दी के एन्जॉय करत रही| अरे! हाँ! नयका गुड़ के मज़ा रउआ सभे कवन हद तक लेनी ह भा ले रहल बानी... अगर उ हमरा के बता देब… तss उ हमरा बहुते अच्छा लागी... आज चल तानी... नेक्स्ट लेख में फिर मुलाक़ात होखी... ठीक से रहब सभे| आपन काम मन लगा के करत रहीं... ज़िन्दगी में बढ़त रहीं... चलत चलत अब एगो ज्ञान के बात बता दीं कि... आजकल बाज़ार में कुछ अईसनों नकली आदमी भेटा जा रहल बा कि का कहल जाओ, उ लोगन से चाइना भी कन्नी काटेला... ए ही के साथ राउर इ रेडियो अउर टीवी वाला दोस्त राकेश कह रहल बाटे टाटा... बाय... बाय… सलाम नमस्ते|


सीमा सिंह बनली चिकनी चमेली – Anjoria\nकैटरीना कैफो के टक्कर देबे अब आवत बाड़ी भोजपुरी के डांसिंग क्वीन सीमा सिंह चिकनी चमेली बनि के. एह भोजपुरिया चिकनी चमेली सीमा सिंह के डांस ब्लास्ट ग्रीन चिली इंटरटेनमेंट के बनावल भोजपुरी फिल्म ‘गोला बारूद’ में देखे के मिली.\nसीमा सिंह का ऊपर चिकनी चमेली से मिलत जुलत गाना मुंबई के चांदीवली स्टूडियो में भव्य सेट लगाके शानदार तरीका से फिल्मावल गइल. एह डांस में नाहियो त दू सौ से बेसी डांसर शामिल रहले. आ इंडस्ट्री के तमाम दिग्गज ‘गोला बारूद’ के शूटिंग बेरा सीमा सिंह के डांस जलवा देखे मौजूद रहले.\nएहमें वितरक प्रदीप भइया, निर्माता हरीश जायसवाल, प्रमोद शास्त्री, हरीश गुप्ता, निर्देशक असलम शेख, रमाकांत प्रसाद आ बाला भाई सहित तमाम लोग शामिल रहे. गाना के बोल रहे ‘चिकनी सड़क पे लौण्डा दिवाना, शॉट मारे….शॉट मारे….शॉट मारे….’ आ फिल्मावल गइल सीमा सिंह, मनोज टाईगर अउर अवधेश मिश्रा पर. नृत्य निर्देशक रहले पप्पू खन्ना. कार्यकारी निर्देशक हउवे आनन्द श्रीवास्तव.\nएह गाना खातिर सीमा सिंह अतना मेहनत कइली कि उनुकर पूरा पीठ छिला गइल. करीब पाँच दिन ले चलल एह शूटिंग में भोजपुरिया चिकनी चमेली खातिर 30 लाइट आ जिमी जिप कैमरा के इस्तेमाल कइल गइल. सीमा सिंह खातिर खास तौर पर मराठी ड्रेस डिजाइन करावल रहे जवना के दाम लाखों में बतावल गइल. मानल जात बा कि फिल्म ‘गोला बारूद’ में सीमा सिंह के ई डांस ब्लास्ट देखेवालन के दिवाना बना दी.


‘दयावान’ के प्रमोशन करे निकलले रिंकू घोष संगे मनोज तिवारी | Anjoria's Weblog\nPosted on मार्च 31, 2012 by Anjoria\nसिनेमा भोजपुरी के मेगा स्टार मनोज तिवारी आ ड्रीम गर्ल रिंकू घोष पिछला दिने अपना फिल्म ‘भईया हमार दयावान’ के प्रमोशन खातिर जब वितरक हरीश जायसवाल आ निर्देशक असलम शेख का साथे मुंबई के नवरंग सिनेमा आ भिवंडी के सिनेमा घर चहुँपलें त ओहिजा एह लोग के एक झलक पावे खातिर सिनेमाघर खचाखच भर गइल आ बहरियो हजारन के भीड़ जमा हो गइल.\nमनोज तिवारी आ रिंकू घोष से हाथ मिलावे, ऑटोग्राफ लेबे खातिर भगदड़ मच गइल. केहू तरह एह लोग के सिनेमा घर के स्टेज पर ले आवल गइल. एहिजा वितरक हरीश जायसवाल दर्शकन के मरजी समुझत मनोज तिवारी के माइक थमा दिहलन. मनोज तिवारी आ रिंकू घोष के कैमरा में क़ैद करे खातिर मीडियो के लोग उत्साह देखावल आ दर्शको भर हीक अपना अपना कैमरा से फोटो खींचले.\nमनोज तिवारी जब दर्शकन से पूछलें कि फिल्म कइसन लागल त सभकर कहना रहे कि बहुते साथ सुथर आ परिवार संग देखे लायक बावे. एह पर मनोज तिवारी कहलन कि त फेर अपना पूरा परिवार का साथे आ के फिलिम देखीं.\nएह मौका पर मनोज तिवारी देवी गीत गा के सुनवले. रिंकू घोष के माइक दिहल गइल त ऊ दर्शकन से भोजपुरी में बतियवली आ मनोज तिवारी के खूबे तारीफ कइली. हरीश जायसवाल, निर्देशक असलम शेख, मोनालिसा, आ अवधेशो मिश्रा वगैरह दर्शकन से रूबरू भइले.\nThis entry was posted in इण्डस्ट्री न्यूज, कलाकार, फिल्म and tagged भईया हमार दयावान, मनोज तिवारी by Anjoria. Bookmark the permalink.


लवी रोहतगी संग नैना लड़इहें योगेन्द्र तिवारी – Anjoria\nअक्टूबर 22, 2011\nभोजपुरी के स्टार एक्ट्रेस लवी रोहतगी अब भोजपुरी के नवोदित नायक योगेन्द्र तिवारी का साथ नैना लड़ावत नजर अइहें राहुल राय प्रोडक्शन आ तिवारी ब्रदर्स प्रस्तुति ‘‘ऐलान’’ में. निर्देशक धीरज कुमार के एह फिल्म में योगेन्द्र तिवारी आ लवी का ऊपर एक से बढ़के एक गाना फिल्मावल गइल बा. योगेन्द्र तिवारी कई गो टी. वी. सीरियल्स आ अलबम में प्रमुख भूमिका निभा चुकल बाड़न आ ई उनुकर पहिला फिलिम होई.\n‘‘ऐलान’’ में मेगास्टार मनोज तिवारी, ‘‘आशिकी’’ फेम राहुल राय, मोनिका बत्रा, रोहित सिंह, ‘‘मटरू’, आलोक यादव आ विष्णु शंकर ‘बेलू’ वगैरह के खास भूमिका बा.\nरामाकांत प्रसाद के ‘‘जान तेरे नाम’’ में खेसारीलाल


April 2012 – Page2– Anjoria\nMonth: April 2012 (Page 2)\nदेश विदेश में एके साथ जारी भइल ‘पागल प्रेमी’ के संगीत\nभोजपुरी सिनेमा के टटका फिल्म ‘पागल प्रेमी’ के संगीत भारते ना, सात समुंदर पार अनेक देशन में सुनल जा सकेला. काहे कि एकर संगीत जानल मानल संगीत कंपनी ‘वर्ल्ड वाईड रिकार्ड्स’ एकही साथ पूरा दुनिया में पिछला दिने जारी कइलसि. आनलाइनो एकरा गाना के इंटरनेट से खूबे डाउनलोड कइल जापूरा पढ़ीं…\nफिलिम आ आपन किरदार चुने में रिंकू घोष के महारत हासिल बा. इहे कारण ह कि हर फिलिम में रिंकू घोष के काम के गुणगान ज़रूर होला. ‘बिदाई’, ‘बलिदान’, ‘केहू हमसे जीत ना पाई’, ‘सईंया ड्राईवर बीबी खलासी’ आ ‘भईया हमार दयावान’ से ई बात साबित होला कि रिंकू घोषपूरा पढ़ीं…\n– हरेन्द्र कुमार पाण्डेय योगेश्वर नाम रखले रहस उनकर मास्टर चाचा जवन कलकाता में पढ़ावत रहस. स्कूल में भरती का समय राउत जी मास्टर साहेब ठीक (!) कइलन युगेश्वर. लेकिन गांव में सबका खातिर उ जिंदगी भर आ मरलो के बाद जुगेसरे रहस. शिवदत्त महतो के बेटा जुगेसर परसाद. बड़ापूरा पढ़ीं…\n– इं॰ राजेश्वर सिंह लाली के दर्जा पांच पास कइले के बाद छह से पढ़ाई खातिर दुइ किलोमीटर दूर बनल इन्टर कालेज में जाये के पड़ल. घर से तैयार होइके नव बजे सवेरे घर से निकले के पड़े. काहे से कि पइदले जाये के रहे. कवनो सवारी क साधन नापूरा पढ़ीं…\nगोरखपुर के भोजपुरी संगम के छब्बीसवीं बइठकी पिछला ८ अप्रेल २०१२ के डा॰ सत्यमवदा शर्मा “सत्यम” के शाहपुर आवास पर भइल. एकरे पहिले पारी में युवा कहानीकार अवधेश शर्मा “सेन” के कहानी “बदलाव” पर बातचीत में कवि , साहित्यकार रूद्रदेव नारायण श्रीवास्तव के आलेख पढ़त डा॰ अभिजीत शुक्ल कहलीं किपूरा पढ़ीं…\nदुलारी आ लाडली बनि के ठुमकीहें सीमा सिंह\nसिनेमा भोजपुरी के होखे आ ओहमें आइटम नंबर ना होखे ई भला कइसे हो सकेला? फिलिम अपना कहानी का दम पर कम आइटम नंबर से अधिका सुर्खी में रहेलीं सँ. कुछ लोग त इहाँ ले कहेला कि आइटम डांस के बिना फिलिम अधूरा लागेले. लोग थियेटर में मनोरंजन ला आवेलापूरा पढ़ीं…\nमनोज द्विवेदी के सितारा "बुलंदी" पर\nकड़ा संघर्ष, कड़ा मेहनत, सरल सुभाव, मीठ बोलिया आ हरफन मौला कलाकार कबो पीछे ना रहि सके. एहिजा बात होखत बा सफल अभिनेता मनोज द्विवेदी के. जिनका देरे से सही बाकिर सफलता के मंजिल मिलिए गइल. अपना पहिलका भोजपुरी फ़िलिम “बैरी भईले सईयाँ हमार” के नायक से आपन कैरियर शुरूपूरा पढ़ीं…\nसाउथ के सुपर स्टार रजनीकांत आ हिंदी सुपर स्टार आमिर खान क तरहे भोजपुरी सिनेमा के रंगबाज स्टार हैदर काजमी ओ सबले पहिले स्क्रिप्ट देखेलें आ स्क्रिप्ट भा गइल तबहिये हाँ कहेलें. हैदर काजमी के आजु काल्हु पूरा भोजपुरी वर्ल्ड बधाई देत बा काहे कि उनुकर ‘कालिया’ के फस्ट लुकपूरा पढ़ीं…\nहर तरह के भूमिका सहजे कर के कवनो किरदार में जान डाल देबे वाला सशक्त अभिनेता धर्मेन्द्र सिंह के कवनो जवाब नइखे. अभिनेता धर्मेन्द्र सिंह अपना नयका फिल्म “धरती गगन के प्रीत” के शूटिंग पूरा कर लिहलन. एकर निर्माता रंजू शर्मा आ निर्देशक रमा शंकर हउवें. एह निर्माणाधीन फ़िल्म मेंपूरा पढ़ीं…\nनंद किशोर फिल्मस एण्ड इंटरटेन्मेंट के बैनर तरे बनत भोजपुरी फिल्म ‘‘अंतिम तांडव’’ क संगीतमय मुहूर्त पिछला दिने अंधेरी के एमफारयू स्टूडियो में कइल गइल. एह मौका पर फिल्म उद्योग के अनेके गणमान्य लोग उपस्थित रहल जइसे कि राकेश त्रिपाठी, बाबी सिंह, सचिन यादव, लवी श्रीवास्तव, रमाकांत मिश्रा, संजय भूषणपूरा पढ़ीं…\nआदर्श युवक के सम्मोहक प्रेम के सूत्र में बंधल सामाजिक ताना बाना ‘जुगेसर’ उपन्यास एगो अइसन व्यापक फलक वाला आधुनिक उपन्यास ह जवना में गांव अउर शहर दूनों के सामाजिक परिस्थिति अउर चुनौती के वस्तुपरक ढंग से बहुत व्यापक अर्थ में चित्रण बा. कथानक के पात्र खाली व्यक्ति ना हउअनपूरा पढ़ीं…


अजातशत्रु के महानिर्वाण – टटका खबर\nAug 16, 2018 अटल बिहारी वाजपेयी\nनयी दिल्ली 16 अगस्त. पाँच जुग ले भारत के राजनीति के सितारा, भारतीय राजनीति के शिखर पुरूष, अजातशत्रु आ प्रधानमंत्री रहल संघी नेता अटल बिहारी वाजपेयी आजु लमहर बीमारी का बाद आजु स्वर्ग खातिर प्रयाण कर गइनी.\n93 बरीस के वाजपेयी जी पिछला दू महीना से अखिल भारतीय आयुर्विज्ञान संस्थान में भरती रहला का बाद आजु गदबेरा पाँच बज के पाँच मिनट पर महानिर्वाण पर निकल गइनी. पिछला 36 घंटा से उहाँ के तबियत बहुते खराब हो गइल रहुवे आ जीवन रक्षक प्रणाली पर रखला आ तमाम कोशिशन का बावजूद उहाँ के स्वर्ग खातिर प्रयाण कर गइनी.\nराजनेता लोग के श्रद्धांजलि – देश आपन महान सपूत गँवा दिहलसि\nराष्ट्रपति रामनाथ कोविंद, उपराष्ट्रपति एम. वेंकैया नायडू, प्रधानमंत्री नरेन्द्र मोदी, भारतीय जनता पार्टी (भाजपा) अध्यक्ष अमित शाह, कांग्रेस अध्यक्ष राहुल गांधी आ उपप्रधानमंत्री रह चुकल लालकृष्ण आडवाणी समेत अनेके नेता प्रधानमंत्री रहल आ भारत रत्न से सम्मानित अटल बिहारी वाजपेयी के निधन पर आपन शोक जतावत कहलें कि उहाँ के स्वर्गवास से भारतीय राजनीति के एगो युग के अंत हो गइल आ देश एगो महान सपूत गँवा दिहलसि.\nआज कल की नहीं,\nमैं मन से मरूं,


पल में परलय होएगा बहुरि करोगे कब (बतकुच्चन 165) – Anjoria\nपल में परलय होएगा बहुरि करोगे कब (बतकुच्चन 165)\nAugust 9, 2014 Editor बतकुच्चन, भाषा 1\nकाल्हु करे सो आजु कर, आजु करे सो अब / पल में परलय होएगा बहुरि करोगे कब. पता ना कवना कवि के लिखल ह ई बाकिर जमाना से सुनत आइल बानी अइसन सलाह. सलाह सही होखला का बावजूद मन में होखे लागेला कि, आजु करे सो काल्हु कर, काल्हु करे सो परसो / ज्लदी जल्दी क्या है, जीना है जब बरसो. बतकुच्चन के एक कड़ी भेजला का साथही शुरू हो जाला अगिला के तइयारी. रोज सोचीले कि आजु लिख के राख देब बाकिर होत होत आखिर में उ दिन आइए जाला जब बात दिन के ना रहि के घंटा पे अटक जाला. आ जल्दी से लिखे का फेर में अधिकतर इहे होला कि सोचले कुछ रहीले बाकिर बाति दोसर उठ जाला. आजुओ उहे होखे जात बा.\nकाल्हु शब्द भोजपुरी में खूब इस्तेमाल होला हिंदी वाला कल खातिर. हिंदी में काल्हु का जगहा कल के इस्तेमाल होखेला. काहे ? एह प हमार कुछ कहल ठीक ना रही. से लवटत बानी असल मुद्दा प.\nपिछला दिने एगो रचना पढ़त घरी कल पढ़े के मिलल आ हम सोचे लगनी कि लेखक कल काहे लिखलन जबकि उनका नल लिखे के चाहत रहुवे. कल आ नल दुनू से पानी आ सकेला बाकिर नल से पानी लेबे खातिर बस ओकर चाभी घुमावे के होला जबकि कल से पानी निकाले खातिर कुछ मेहनतो करे के पड़ेला. चापाकल एकर सहज उदाहरण होखी. काहे कि कल मशीनो के कहल जाला. कोलकाता में त कल कारखाना भरल रहली सँ बाकिर कुछ लोग के कल ना पड़त रहे ई देख के कि मेहनत करे लेबर आ मुनाफा कमाए मालिक. आ ओह लोग के बेकलि के नतीजा आजु सभे भोगत बा. खैर, हम त काल्हु से कल, कल, आ कल पर आवे का राह प बानी. झरना आ नदी के कलकल सुने में जतने बढ़िया लागेला ओतने बेमतलब के कलकल खराब. कल के मतलब होखेला झरना भा नदी के पानी गिरला बहला से होखे वाला मधुर आवाज, मशीन के कल पुर्जा वाला कल, पानी देबे वाला कल, आवे वाला भा बीतल दिन वाला कल, मन के चैन शान्ति वाला कल, वगैरह. देखीं ना काल्हु वाला कल के चरचा करत पाता ना कतना मतलब निकल आइल कल के. शायद एही से हमनी के आवे वाला भा बीतल दिन खातिर कल ना कहि के काल्हु कहीले जा. कुछ लोग काल्हु के अर्ध उ से असहज हो सकेला. बाकिर साँच मानी त ई भोजपुरी के जान ह. हिंदी में हर्स्व आ दीर्घ पढ़ले बानी जा, पढ़तो रहेनी जा बाकिर अर्ध हर्स्व आ दीर्घ दीर्घ भोजपुरी के खासियत ह. काल्हु वाला उ अर्ध हर्स्व ह, पूरा हर्स्व ना. उमेद त इहे बा कि रउरा सभे समुझ गइल होखब हमार बाति. बाति के मतलब बात से बा हमार, छाती के बाती भा दिया वाली बाती से ना.\nबाकिर उ बतिया त हम बतइबे ना कइनी जवन हमे कहे चलल रहीं. सोचले रहीं कि अनेरियन के अनेर पर कुछ लोग के अनेरे चिंतित रहला आ देश के संसद में एह बारे में होखे वाली चरचा प लिखब. गनीमत बा कि सरकार एहनी का चाल में ना फॅसल. हँसी मजाक, बहसा बहसी, गाली गलौज, मारपीट में शायदे सीमा के धेयान रखा पाला. जरूरी नइखे कि ढेला मारे वाला के थपड़ियाइए के छोड़ दिहल जाव. हो सकेला केहु ओकर हाथे तूड़ देबे में विश्वास करत होखे. गलती हमेशा पहिला ढेला चलावे वाला के होला. ढेला के जबाब मिले खातिर ढेला चलावे वाला के हमेशा तइयार रहे के चाहीं. पिटइला का बाद ओरहन दिहला के हक ना होखे ओकरा लगे.\nचउथको हफ्ता सुपर हिट बनल रहल सजना मंगिया सजाई द हमार\nबढ़िया जानकारी. धन्यवाद


रामदेव द्विवेदी 'अलमस्त' जी के लिखल कविता बिलाइ भगतिन | जोगीरा\nHome भोजपुरी साहित्य भोजपुरी कविता रामदेव द्विवेदी ‘अलमस्त’ जी के लिखल कविता बिलाइ भगतिन\nपरनाम ! स्वागत बा राउर जोगीरा डॉट कॉम प, रउवा सब के सोझा बा रामदेव द्विवेदी ‘अलमस्त’ जी के लिखल भोजपुरी कविता बिलाइ भगतिन, पढ़ीं आ आपन राय जरूर दीं कि रउवा रामदेव द्विवेदी ‘अलमस्त’ जी के लिखल भोजपुरी कविता कइसन लागल आ रउवा सब से निहोरा बा कि एह कविता के शेयर जरूर करी।\nबिलाई भइली भगतिन आसन जमा के ।।\nउज्जर चदरिया के ओढि रामनामी\nमाथा पर मछरी के भसम रमा के ।\nघोंघन के चुनि-चुनि माला बनवली\nगवे-गवे फेरे लगली दुम सुटुका के ।। बिलाई…\nएक दिन मूसन के मीटिंग बोलवली\nगाँव का बगइचा में मंडप रचा के।\nएने-ओने ताकि-तुकि आँख मटकवली\nभाखन के तोब दिहली छोड़ सरिया के ।। बिलाई…\n‘हम हईं रे बबुअन ! तोहनी के नानी\nना भावे बात पूछ पुरखन से जाके ।\nतोहन कारन हम भइनी जोगिनिया\nरोज फलहार करी गंगा नहा के ।। बिलाई…\nतबहूँ ना बात मान तोहन ए मुअनँ\nहमरे के वोट दे द एक-एक गिना के ।\nचूहन का वोट से बिलाई भइली रानी\nलगली शिकार खेले घर में समा के ।। बिलाई…\nगवे-गवें चूहन के चट करे लगली\nलिहली फुलाय पेट सय चूहा खा के ।\nआखिर में एक दिन फूटल भंडा\nबँड़वा नचोर लिहलसि मुँह खिसिया के ।। बिलाई…\nकेहू धइलसि अहुँचा, केहू धइलसि पहुँचा\nहोखे लागल भगतिन के सेवा बना के।\nजनता ना मानेला कहला से भइया\nआखिर में दम लेला सरगे ठेका के ।। बिलाई…\nरामदेव द्विवेदी ‘अलमस्त’ भोजपुरी के कवि रहीं। इहाँ के जनम9अगस्त 1919 के वर्तमान पूर्वी चंपारण जिला के गोविंदगंज के दुबे टोला में भइल रहे । एह कविता में धोखा देवे वाला से हँसी-हँसी में सावधान रहे के कहल गइल बा ।\n– भोजपुरी किताब अँजोर से\nरामदेव द्विवेदी 'अलमस्त' जी\nपिछला लेखभोजपुरी लोकगीत नीमिया के डाढ़ि\nअगिला लेखभगवती प्रसाद द्विवेदी जी के लिखल भोजपुरी कहानी जंगल में मंगल\nभोजपुरी अभिनेत्री ऋतू सिंह के प्यार में पागल हुए कल्लू\nअक्षरा सिंह ने एक साथ 21 गाने गा कर भोजपुरी म्‍यूजिक...


एन. डी. देहाती: January 2013\nगोरखपुर भयो अइसन देसू, डकैत घुमैं पुलिस के भेसू\nमनबोध मास्टर बिहाने-बिहाने अखबार पढ़ते चाय के चुस्की लेत बोल पड़लें- â€˜ गोरखपुर भयो अइसन देसू। डकैत घुमैं पुलिस के भेसू।â€™ बात सहिये बा। उदरु में जइसे नुक्ता की गलती से खुदा भी जुदा हो जाला ओइसे ही वर्दी की फेर से सिपाही, डकैत आ डकैत, सिपाही लागे लागेलन। गोरखपुर आ देवरिया में डकैती डाले के समृद्ध परंपरा शुरू कइले बदमाश अब बावर्दी डकैती डालत हवें। कानून-व्यवस्था की येह अवस्था पर मनबोध मास्टर के चौपाई सोलहों आना खरा उतरत बा। झगहा और चौरीचौरा थाना क्षेत्र की आधा दर्जन घरन में डकैती पड़ल। डकैत पुलिस की वर्दी में रहलें। तलाशी की बहाने घर में समइलें। लूट सको तो लूट.. मिलल लूट के छूट..। नागरिक सुरक्षा में लगल पुलिस भी वर्दी में आ लूटे वाला डकैत भी पुलिस वर्दी में। वर्दी -वर्दी में भी भेद बा। येह सर्दी में एगो वर्दी किकुरल बा आ दूसरकी वर्दी, बावर्दी कहर ढाहति बा। झगहा आ चौरीचौरा ही ना कुछ दिन पहिले सहजनवा में भी तीन घरन में बावर्दी डकैती पड़ल रहे। देवरिया की खामपार में भी बर्दी में डकैती पड़ल रहे। वर्दी कबो बदमाशन खातिर खौफ रहे आज बदमाशन के हथियार बन गइल बा। असली वर्दी वाला लोग नकली वर्दी वाला बदमाशन के पकड़े में जाड़ा की दिन में भी पसीना बहावत हवें। व्यवस्था में भी गजब के धोंधड़ बा। रात गश्त के दावा खोंखड़ बा। सांच बात त इ बा कि पुलिस ऊंघांति बा, आ बदमाश जागि गइल हवें। पुलिस के दावा के हावा निकार के दनादन डकैती डालत हवें। पुलिस के मूलमंत्र होला लोग के डरावल। डकैत भी लोग के डरावत हवें। पुलिस की देह पर वर्दी आ हाथ में डंडा। डकैत भी अपनावत हवें इहे हथकंडा। अगर नकली वर्दी पहन के बदमाश अइसे ही डकैती डालल करिहें त असली पुलिस देख के भी लोग का शक हो सकेला कि पुलिस हवें कि डकैत। लोकतंत्र की उज्ज्वल माहौल में असली वर्दी के डंडा कई जने की पीठ पर गिरल, जीवन सुधर गइल, लोग नेता- विधायक -सांसद बन गइलें। वर्दी की इहे डंडा आ पुलिस के फंदा अगर डकैतन पर लागू हो जात, पुलिस पर विश्वास बढ़ जात, जनता के सुरक्षा के आस बढ़ जात। मौजूदा हालात पर, वर्दी की बात पर, डकैती की रात पर बस इहे कविता-\nकौन है असली, कौन है नकली, दुनों पहिनलें वर्दी।\nपुलिस -डकैत का भेद मिटा, अब लूट रहे बावर्दी।।\nकिकुरल पुलिस मगन भयो डकैत, पड़त बा कोहरा सर्दी।\nछह घरन में पड़ल डकैती, â€˜ उस वर्दीâ€™ ने हद करदी।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 31/1/13 के अंक में प्रकाशित है .\nहाय हाय रे हिना रब्बानी, सुघ्घर शक्ल, जहरीली बानी.....\nराष्ट्रीय सहारा के 24/1/13 के अंक में छपा मेरा भोजपुरी व्यंग्य\nमनबोध मास्टर ठंड की दोहरावन में भी गरम हवें। मास्टर के गरम भइला के कई ठो कारन बा। कबो हिना रब्बानी की सुघ्घर शक्ल सूरत पर फिदा रहे वाला मास्टर के रब्बानी के बानी परेशानी में डाल देले बा। मास्टर का एतराजी बुखार पहिलहीं से रहे तबले अपना गृह मंत्री जी के हिंदू आतंकवाद और चांपि दिहलसि। साथ में सलमान के बयान से â€˜ टायफायडâ€™ हो गइल। अब मास्टर उन्माद में बोलत हवें त लोग कहत बा बेमारी बिगड़ गइल बा। बहरहाल हम मास्टर से मिलली, आ हाल-चाल, कुशल-क्षेम पूछलीं। उ ज्वालामुखी अइसन फाट पड़लें। बोललें- हऊ देखù हिना रब्बनिया के, बबुनिया के भारतीय सीमा से यद्धोन्माद देखाई देत बा। हमार सहनशील देश पिछला 65 साल से बदमिजाज आ अविश्वसनीय पड़ोसी से पहुंचावल पीड़ा से पीड़ित बा। हम लगातार चोट पर चोट खात हई लेकिन वोट की राजनीति के चलते सब सहत जात हई। नापाकी की दिल दिमाग में कहीं शांति के ढाई आखर कहीं चस्पा ना बा। हम सहनशीलता की वीरता में कवले अउअल स्थान लेत रहब। कवले â€˜ ईट के जवाब पत्थर से â€™ वाला जुमला के जुगाली करत रहब। अरे ओकर हाल त कुक्कुर के पोंछि अइसन बा। विश्व के कवनो नली में ओकर पोंछि डाल के गरमावल जा तबो सीधा ना हो सकेला। एके दवा बा पोंछि काट के पोंछिकट्टा बना दिहल जा। लेकिन जब घर ही कलह रही त पड़ोसी से कइसे निबटल जाई। इ सांच बा कि आतंकवाद के कवनो धरम आ रंग ना होला लेकिन हमरी देश के गृहमनिस्टर की चश्मा के कमाल देखीं। उनका हिंदू आतंकवाद आ केसरिया आतंकवाद ही लउकत बा। एक महीना में 12 बेर सीमा पर पड़ोसी गुंडई कइलसि, शिंदे साहब की आंखि से ना लउकल। शिंदे की बानी से परेशानी रहवे कइल तवले सलमान साहब भी राग में राग मिला दिहलें। वाह रे! मतिमंद, बिना मात्रा के छंद। दुश्मन मुड़ी काट ले जा त कवनो बात ना, घर में केहू करेड़ बोल दे त बाउर। बहस के समय ना बा। कार्रवाई के जरुरत बा। अब कवनो विकल्प नेइखे बचल। भारतीय सेना के पूरा छूट दे दिहला के आवश्यकता बा। हमहूं जता दीं â€˜ जोर केतना बाजुए कातिल में है।â€™ अगर ढाई अक्षर के शांति से काम ना चलत होखे त ढाई अक्षर के ही युद्ध होखे के चाहीं। पाकिस्तानी विदेश मंत्री हिना रब्बानी, सुशील शिंदे हिंदुस्तानी की बयान पर इ कविता-\nहाय हाय रे हिना रब्बानी, विदेश मंत्री पाकिस्तानी।\nमोहतरमा का नाहीं सुझाला, सीमा पार के कारस्तानी।।\nहमरा देश के गृह मनिस्टर, बोल रहल बा अइसन बानी।\nसुनके अचरज लगे देहाती, भयो काहें ना पानी-पानी।।\nअसकतिहा गिरलें कुंआ में बोललें- ˜बड़े मजे में हई....\nमनबोध मास्टर कुंभ नहा के लौटि अइलें। साधु-सन्यासी, उदासी-कल्पवासी त हवें ना कि प्रयाग की संगम पर पचपन दिन के तपस्या पूरा करें। कई साल से मास्टराइन हुरपेटत रहली- दान-स्नान, तीरथ- बरत के प्रताप बतावत रहली लेकिन मास्टर ठहरलें एक नंबर के असकतिहा। कुंओं में गिर जां त निकले खातिर हाथ-पांव ना हिलावें। जुबान खोलला में त लगे जइसे नाड़ा उकसि जाई। भला भइल कि जमाना एडवांस हो गइल, कुंआ भठा गइल। मास्टरे अइसन मनई खातिर गांव-देहात में एगो कहावत कहल गइल- â€˜असकतिहन के तीन नहान, खिचड़ी फगुआ औ सतुआनâ€™। असो के जाड़ त और असकति लेआ दिहलसि। मास्टर की एक दिनी कुंभ यात्रा की र्चचा की दौरान पांड़े बाबा पूछलें- काहें मकर संक्रांतिये नहा के लौटि अइलीं हं? मास्टर भड़क के बोललें- भकभेलरे हवù का ये पांड़े? जमाना जुग एतना बाउर हो गइल बा। देखते बाड़ù कवन सीजन चलत बा। चारू ओर दुष्कर्म, दुराचार..। कुकुरहो लागल बा। घर पर मस्टराइन के छोड़ि के गइल रहलीं। सांस टंगाइल रहे कि कवनो छिनरझपवा मस्टराइन के छेड़ दिहलसि चाहें उड़ा ले गइल त तोहन लोगन के त मसाला मिल जाई, लगब धकाधक छापे। आ हमरा नाक बचावल मुश्किल हो जाई। मानुष जनम पा के भी लोग कुक्कुर भइल बा। गोरखपुर में त और नाक बचावल दुष्कर हो गइल बा। मुंहनोचवा, खूनचूसवा, कनकटवा.. की बाद येह घरी नककटवा घूमत हवें। एगो नककटवा के पकड़े में छह-छह थानेदार लगावल जात हवें। पुलिस का आपन नाक बचावला में नाकन चना चबाये के परत बा। शहर में लचर कानून व्यवस्था की चलते नाक कटत बा त सीमा पर दुश्मन की दरिदंगी से मुड़ी कटत बा। असकतिहा लोगन के कवनो कमी ना बा। कई लोग का मुंह खोलला में असकत लागत बा। अपना प्रधानमंत्री जी के उदाहरण देखि लिहल जा। पाकिस्तानी हमरी दु जंवाजन के नृशंस हत्या क दिहलें। एगो बहादुर के मुड़ी काट ले गइलें लेकिन सरदार जी का मुंह खोलला में एक हफ्ता लागि गइल। वाह रे! मौनी बाबा। जाके कुंभ में कल्पवास करीं, देश के अपनी गति पर चले खातिर बकसि दीं। प्रधानमंत्री जी का मुंह खोलला में सात दिन लागल त भला मुख्यमंत्री जी भी असकतिहाई में काहें पीछे रहें। शहीद जवान के महतारी जब अन्न-जल त्याग के अपनी पूत की मान-सम्मान खातिर अनशन कइली त पांच दिन बाद नौजवान मुख्यमंत्री जी के असकति छूटल। गांव में पहुंच के श्रद्दांजलि दिहलें, ढाढस दिहलें। आज की जरजरात अवस्था पर, असकतिहन की व्यवस्था पर बस इहे कविता कहल जाई-\nअसकतिहन के तीन नहान।\nखिचड़ी फगुआ औ सतुआन।\nअसों के ठंड जे रोज नहाइल,\nउहो मनई बहुत महान।।\nए असकतिहा फरहर होखù,\nआंखि तरेरत पाकिस्तान।\nकबले त्यगबù शिखंडीपन?\nसीमा पर से पूछें जवान।।\nएक हफ्ता में चुप्पी तोड़लें,\nअपना भारत के प्रधान।\nकहें देहाती जगो जवानों,\nलहू मांगता घामासान।।\n-नर्वदेश्वर पाण्डेय देहाती का भोजपुरी व्यंग्य राष्ट्रीय सहारा के 17/1/13 के अंक में प्रकाशित है .\nजाड़ की मारे कांपे हाड़, भइल करेजा सबकर माड़\nखून जमा देबे वाली ठंड। पहाड़ पर बर्फबारी। मैदान पर पड़ल भारी। बहुत जतन की बाद भी गलन से राहत ना मिलल। रोज मरला के खबर लेकिन प्रशासन पर ना पड़ल असर। गोरखपुर-बस्ती मंडल में रोज दर्जन-दु दर्जन लोग असमय ही काल की गाल में समात हवें। कुशीनगर की बरवा राजापाकड़ के मुसहर बस्ती के मस्ती मातम में बदल गइल। सात लोग के लकवा मारि दिहलसि। पूर्वाचल में ठंड से मारल मनइन से अस्पताल भरल बा। कहर बरपावत सर्दी आ घेरले कुहासा से उड़ान रद्द होता। ट्रेन लेट होत बा। रोडवेज के आय कम हो गइल। ईट भट्ठावालन के भट्ठा बैठ गइल। लकड़ी कोयला के दाम आसमान पहुंचल बा। गोरखपुर में सन 13 में 113 वर्ष के रिकार्ड टूट गइल। जाड़ से कांपत लोग कहत बा- â€˜ दई-दई घाम करù, सुगवा सलाम करे, तोहरे बलकवा के जड़वत बा , पुअरा फूंकि- फूंकि तापत बाâ€™। जाड़ा के जवाब भी जानदार बा- â€˜ लक्ष्कन के छुएब नाहीं, जवनका लगे जेठ भाई। बुढ़वन के छोड़ब नाहीं, चाहें केतनो ओढ़िहें रजाई।â€™ गांव- देहात के इ कहावत असों की जाड़ में फेल हो गइल। लक्ष्का -जवान, बूढ- सयान सब येह हाल से बेहाल बा। स्कूलन के छुट्टी हो गइल बा। दफ्तरन के बाबू लोग पुरनका फाइल फूंकि के ताप मरलें। समाजसेवी लोग कुछ कंबल बांटि के कुछ अलाव जला के आपन-आपन फोटो खिंचवा के धन्य हो गइलें। प्रशासन के अलाव आ कंबल ऊंट के मुंह में जीरा साबित होत बा। बुध के कुछ घाम निकरल त लोग बुझल दिन बदल गइल। सांझ के अस पारा गिरल कि हाथ-पांव सुन्न हो गइल। गलन ठिठुरा दिहलसि। नगर निगम के ओद-कांच लकड़ी के लूट मचि गइल। सिपाही जी चौराहा पर अलाव खातिर नगर निगम की ट़क से लकडी उतरवइबे कइलें रिक्शा पर लदवा के कुछ घरहु भेजवा दिहलें, मेहरी-बच्चा ताप के गरमा जइहें। मनबोध मास्टर ठंड की मार से बचे के उपाय बतवलें-â€˜ रूई, धुंई , दुईâ€™। बाबा बोललें- असो के जाड़ में सब फेल हो गइल। कहीं राहत ना बा। गरीब मनई गरीबी की मार से किकुरल बा त अमीर लोग हीटर आ ब्लोवर लेके ताकत बा, बिजुलिये के ठंडा मार देले बा। सर्दी की सितम पर बस इहे कहल जाई-\nजाड़ की मारे कांपे हाड़,\nभइल करेजा सबकर माड़।।\nअसों के जाड़ा बहुत ना खेपलें,\nकेतने गइले सरग सिधार।।\nकांपत संगी हीत आ नात,\nकेइसे बीती पूस क रात।।\nदु हजार तेरह के जाड़,\nअस समने खाड़।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 10/1/13 के अंक में प्रकाशित है ,\nहे 2013 ! राउर, स्वागत बा श्रीमान\nबहुत हो -हल्ला, चिल्ल-पों की बाद भी 2012 में दुनिया समाप्त ना भइल। तेरह आ गइल। बारह की घटना से कहां केहू सबक लिहल? दामिनी कांड की नाम पर शोक आ आक्रोश की घालमेल में मोमबत्ती टघरावल गइल, आंसू चुआवल गइल। आखिर नवका साल आ गइल। कई चेहरन के नकाब उतर गइल। सामने टेबल पर कुछ मोमबत्ती जरा के मंच पर â€˜ मस्ती 2013â€™ के दौर चलल। कमर में हाथ लगा के डिस्को भइल। बूढ़-जवान, लक्ष्का-सयान केहू ना सुधरल। बारह की अंतिम रात बारह बजे क्लब में चारो खंभा â€˜ डोलतâ€™ रहे। जे ज्यादा â€˜ मजाâ€™ ले लिहले उ लुढ़क गइलन। इ बिचित्र चरित्र देख के मनबोध मास्टर अपना के रोक ना पवलें। बकबकाये लगलें- वाह रे! गोरखपुर, खत्म होता â€˜ नूरâ€™। जिलाधिकारी की दुआरी पर अश्लील पोस्टर लागल रहे। कुछ समाजसेवी टाइप के लोग पोस्टर जला दिहलें, जेल में नवका साल मनावे के लुत्फ मिलल। लोग सवाल करत बा- जे पोस्टर लगवले रहे ओहपर कौन कार्रवाई भइल? डीआइजी साहब बोललें- महिला लोग खातिर सुरक्षित माहौल मिली। लोग सवाल करत बा- गुलरिहा में लड़की से गैंगरेप की मामिला में थाना घेरला की बाद काहें मुकदमा लिखाइल? नगर आयुक्त साहब बोललें- जाम मुक्त शहर मिली। लोग के सवाल बा -दूसरे दिन सड़क काहें अंड़सल लउकल? रेलवे के जीएम साहब बोललें- कोहरा में भी ट्रेन के टाइमिंग ठीक होई। लोग कहलें- लखनऊ-बरौनी, छपरा तक काहें निरस्त हो गइल? बात बहुत भइल। कुराफात भी बहुत भइल। संत के प्रवचन भी थानेदार का हजम ना भइल। अब हांगकांग से थानेदार की मोबाइल पर जानमाल के धमकी के बात आवता। लोग अपने-अपने ढंग से अर्थ निकारि के हंसी उड़ावता । बात त बहुते बा, छोड़ी सभे। नया वर्ष में नया संभावना की साथ नया शुरुआत करत बस इहे निहोरा बा- गोरखपुर में एम्स खोलवावल जा, जेई भगावल जा। बंद पड़ल खाद के कारखाना चालू करावल जा। रामगढ़ ताल के सुंदरीकरण के काम जल्दी पूरा करावल जा। इंजीनियरिंग कालेज के यूनिवर्सिटी बनवावल जा । शहर के जाम मुक्त करावल जा। अपराध पर अंकुश लगावल जा। सांड-भैंसा भइल मनई के बधियाकरण करावल जा। बारह के गलती तेरह में ना दोहरावल जा। एही उम्मीद की साथे इ कविता गावल जा-\nहे 2013 ! राउर, स्वागत बा श्रीमान।\nबारह में पल्रय ना भइल, हम बच गइलीं भगवान।।\nनया जोश से, नया साल के, कइल जा शुरुआत।\nबीतल ताहि बिसारि के, फिर अच्छा-अच्छा बात।।\nबालू पेरले तेल ना निकली, समय बीती बकवास।\nकुछ अइसन संकल्प करीं, चहुंओर दिखे विकास।।\nकहें देहाती बहुते सुनलीं, झूठ बजावत गाल।\nअब भी राह पकड़ ली सुंदर, आइल नवका साल।।\n- मेरा यह भोजपुरी व्यंग्य राष्ट्रीय सहारा के 3/1/13 के अंक में प्रकाशित है\nहाय हाय रे हिना रब्बानी, सुघ्घर शक्ल, जहरीली बानी....\nअसकतिहा गिरलें कुंआ में बोललें- ˜बड़े मजे में हई.....